O sa Qarava Vinaka Tiko Nomu iTavi Vua na Kalou? | Vale ni Vakatawa Vulici\nULUTAGA NI VULI 14\n“Vunautaka tiko ga na itukutuku vinaka, vakacavara vinaka na nomu cakacaka vakaitalatala.”—2 TIM. 4:5, vmr.\nNi vakaturi oti o Jisu, e sota kei ira na nona tisaipeli qai vakaroti ira mera ‘lako mera vakavulici ira na lewe ni veivanua kece ga mera tisaipeli’ (Raica na parakaravu e 1)\n1. Na cava era vinakata kece na dauveiqaravi ni Kalou? Na vuna? (Raica na iyaloyalo ena waqana.)\nE VAKAROTI ira nona imuri o Jisu: “Ni lako moni vakavulici ira na lewe ni veivanua kece ga mera tisaipeli.” (Maciu 28:19) Era via kila gona na dauveiqaravi kece ni Kalou na sala mera “vakacavara vinaka” kina na cakacaka vakaitalatala era lesi kina. (2 Tim. 4:5) Na vuna? Ni cakacaka bibi duadua, e yaga vakalevu qai vakatotolotaki. Ia e tiko eso na ka ena vakadredretaka noda vakaitavi vakalevu ena cakacaka qori.\n2. Na cava e vakadredretaka meda vakacavara vinaka noda cakacaka vakaitalatala?\n2 E tu tale eso na itavi bibi ena vinakati kina noda gauna kei na igu. De dua eda cakacaka me vica vata na aua ena dua na siga meda vakarautaka na ka me baleti keda kei na noda vuvale. Ena rairai sega ni rawarawa tale ga meda qarava eso tale na itavi ena vuvale, eda tauvimate, lomabibi, se tatara mai na bula vaqase. Eda rawa ni vakacavara vinaka noda cakacaka vakaitalatala ke da sotava mada ga na ituvaki qori. Ena sala cava?\n3. Na cava eda vulica ena vosa i Jisu ena Maciu 13:23?\n3 Vakacava ke lailai na gauna eda vakayagataka vei Jiova ena vuku ni keda ituvaki? Kua ni yalolailai. E kila o Jisu ni na sega ni tautauvata na vua ni Matanitu ni Kalou eda rawata. (Wilika Maciu 13:23.) E mareqeta o Jiova na ka kece eda cakava nida qaravi koya ena noda vinaka taucoko. (Iper. 6:10-12) Ia eda na rairai nanuma ni levu tale na ka eda rawa ni cakava ena vuku ni keda ituvaki. Eda na dikeva gona ena ulutaga qo na sala meda vakaliuca kina noda cakacaka vakaitalatala, meda bula rawarawa, da maqosa tale ga ena vunau kei na veivakavulici. Ia ni bera qori, meda raica mada na ibalebale ni noda vakacavara vinaka noda cakacaka vakaitalatala.\n4. Vakamacalataka na ibalebale ni noda vakacavara vinaka noda cakacaka vakaitalatala.\n4 Na ibalebale ni noda vakacavara vinaka noda cakacaka vakaitalatala, oya nida vakaitavi ena vunau kei na veivakavulici ena kena levu eda rawata. E sega ni okati ga kina na gauna eda vakayagataka. E bibi vei Jiova na inaki ni lomada. Na vuna? Nida lomani Jiova kei ira na kainoda, eda na qarava ena noda vinaka taucoko noda cakacaka vakaitalatala. * (Mari. 12:30, 31; Kolo. 3:23) Eda na cakava qori nida vakuai keda meda qaravi koya ena noda kaukaua kece. Nida mareqeta na itavi dokai ni cakacaka vakavunau, eda na saga ena noda vinaka kece meda wasea na itukutuku vinaka vei ira e levu.\n5-6. Eda na vakaliuca vakacava na cakacaka vakavunau ke sega ni levu na gauna eda vakayagataka kina? Vakatauvatana.\n5 Vakasamataka e dua na cauravou e taleitaka na qiri qita. Ena qiriqiri ena gauna kece e galala kina. Toso na gauna e cakacaka sara ena dua na valenikana me dauqiriqiri ena muanimacawa. Ia e sega ni veirauti na kena isau, e mani cakacaka ena dua na sitoa mai na Moniti ina Vakaraubuka me qaravi ira na volivoli. E levu na gauna e vakayagataka ena sitoa ia e taleitaka vakalevu na qiriqiri. E vinakata me kenadau kina, me nona cakacaka tudei tale ga. Ena qara gona na gauna me qiriqiri kina ke lekaleka mada ga.\n6 E va tale ga qori na cakacaka vakavunau. Ena rairai sega ni levu na gauna o vakaitavi kina ia o taleitaka vakalevu. O saga gona mo vakavinakataka nomu wasea na itukutuku vinaka me uqeta na lomadra na lewenivanua. Ni o qarava e levu tale na itavi, de dua o na vaqaqa na sala mo vakaliuca kina na cakacaka vakavunau.\nSALA MO VAKALIUCA KINA NA CAKACAKA VAKAITALATALA\n7-8. Eda na vakatotomuria vakacava na rai nei Jisu me baleta na cakacaka vakaitalatala?\n7 E vakasakiti na rai nei Jisu me baleta na cakacaka vakaitalatala. E bibi duadua vua me wasea na itukutuku ni Matanitu ni Kalou. (Joni 4:34, 35) E taubaletaka gona e drau na maile me vunau vei ira e levu. E saga me vunau e veivale kei na veivanua tale eso. E vakaliuca sara ga na cakacaka vakaitalatala.\n8 Eda na vakatotomuri Jisu vakacava? Oya nida qara na sala meda wasea kina na itukutuku vinaka ena kena levu eda rawata ena vanua kei na gauna cava ga. Eda na vakuai keda tale ga ena veika eda taleitaka meda vunau kina. (Mari. 6:31-34; 1 Pita 2:21) Eso ena ivavakoso era painia lavotaki, tudei, se painia veivuke. Eso era vulica e dua tale na vosa se ra toki ina vanua e vinakati kina vakalevu na dautukutuku. Ia e dua na iwase levu ni cakacaka vakavunau era qarava na dautukutuku ena ivavakoso. Koya gona, ke levu se lailai na gauna eda rawa ni vakayagataka ena cakacaka vakaitalatala, ena sega ni namaka o Jiova meda cakava na ka eda sega ni rawata. E vinakata ga meda marautaka noda veiqaravi nida wasea na “itukutuku vinaka lagilagi ni Kalou mamarau.”—1 Tim. 1:11; Vkru. 30:11.\n9. (a) E cula valelaca o Paula, ia e vakaliuca vakacava na cakacaka vakavunau? (b) E kilai vakacava ena Cakacaka 28:16, 30, 31 na rai nei Paula me baleta na cakacaka vakaitalatala?\n9 E ivakaraitaki vinaka na yapositolo o Paula ni vakaliuca na cakacaka vakaitalatala. Ena ikarua ni nona ilakolako vakaulotu e Korinica, e lailai nona ilavo mani vakayagataka eso na gauna me cula valelaca. E sega ni vakaliuca na cakacaka qori, ia me tokona ga nona cakacaka vakavunau, me rawa ni vunautaka “wale” na itukutuku vinaka vei ira e Korinica. (2 Kor. 11:7) E daucula valelaca o Paula, ia e vakaliuca tiko ga na cakacaka vakaitalatala qai vunau ena Siga ni Vakacecegu kece. Ni sa veirauti na ka e rawata, e “ogaoga sara . . . ena nona vunautaka na vosa vei ira na Jiu me vakadinadinataka kina ni o Jisu na Karisito.” (Caka. 18:3-5; 2 Kor. 11:9) Dua na gauna e muri ni vesu tu ena nona vale e Roma me rua na yabaki, e vunau vei ira na veisiko yani, e vola ivola tale ga. (Wilika Cakacaka 28:16, 30, 31.) E sega ni vakalaiva o Paula e dua na ka me tarova nona cakacaka vakaitalatala. E vola: “Keitou na sega ni soro . . . ena cakacaka vakaitalatala.” (2 Kor. 4:1) Koya gona, ke da qarava eso tale na cakacaka, se rawa tiko ga nida vakaliuca na Matanitu ni Kalou me vakataki Paula.\nE levu na iwalewale meda vakacavara vinaka kina noda cakacaka vakaitalatala (Raica na parakaravu 10-11)\n10-11. Ke da tautauvimate, eda na vakacavara vinaka vakacava noda cakacaka vakaitalatala?\n10 Ke da sega ni rawa ni vunau e veivale ena vuku ni bula vaqase se tautauvimate, e tiko tale eso na iwalewale ni vunau eda na marautaka. Era dau vunau na lotu vaKarisito ena imatai ni senitiuri ena vanua kece. Era qara na sala mera wasea na ka dina e veivale, e matanalevu, tawalokuci, se vanua ga era “tu kina” na lewenivanua. (Caka. 17:17; 20:20) Ke dredre meda taubale vakabalavu, eda rawa ni dabe ena vanua era tavali kina e levu meda vunau. Rawa tale ga nida vunau tawalokuci, vola ivola, se vunau ena talevoni. E levu na dautukutuku e dredre sara mera veilakoyaki, ia era marautaka nodra vakaitavi ena iwalewale ni vunau qori.\n11 Ke o tautauvimate, se rawa ga ni o vakacavara vinaka nomu cakacaka vakaitalatala. Vakasamataka tale na ivakaraitaki i Paula. E kaya: “Au rawata na ka kece ena vuku i koya e vakaukauataki au.” (Fpai. 4:13) A vinakata o Paula na kaukaua qori ni tauvimate ena dua nona ilakolako vakaulotu. E vakamacalataka vei ira e Kalatia: “Niu a vunautaka vei kemuni na itukutuku vinaka ena imatai ni gauna niu a tauvimate tu.” (Kala. 4:13) Koya gona ke o tautauvimate, se rawa tiko ga ni o wasea na itukutuku vinaka vei ira eso, me vakataki ira na vuniwai, nasi, kei ira na qaravi tauvimate. Levu vei ira qori era cakacaka tiko nira vunau yani na tacida e veivale.\nSALA MO BULA RAWARAWA KINA\n12. Ni tukuna o Jisu me “rawarawa” na matada, cava na kena ibalebale?\n12 E kaya o Jisu: “E cina ni yago na mata. Ke vinaka [se “rawarawa,” vmr.], na matamu ena ramase na yagomu taucoko.” (Maciu 6:22) Na cava e vakaibalebaletaka? E kaya tiko me rawarawa ga noda bula, se meda vakaliuca e dua ga na isausau se inaki qai sega ni vakalaiva e dua na ka me vakawelei keda. E ivakaraitaki vinaka kina o Jisu ni vakaliuca na cakacaka vakaitalatala, e vakavulici ratou tale ga nona tisaipeli me ratou vakaliuca nodratou qaravi Jiova kei na nona Matanitu. Eda vakatotomuri Jisu gona nida “vakaliuca tiko ga na Matanitu ni Kalou kei na nona yalododonu” ena cakacaka vakaitalatala.—Maciu 6:33.\n13. Eda na vakaliuca vakacava noda cakacaka vakaitalatala?\n13 Dua na sala eda vakaliuca kina noda cakacaka vakaitalatala, oya nida bula rawarawa. Ena levu kina na gauna meda vukea eso tale mera kilai Jiova, mera lomani koya tale ga. * Kena ivakaraitaki, vakacava eda rawa ni veisautaka noda gauna ni cakacaka meda vunau vakalevu ena lomanimacawa? Eda rawa ni vakalailaitaka eso na ka ni veivakamarautaki ke kania vakalevu noda gauna?\n14. Na veiveisau cava rau cakava e dua na veiwatini me rau vunau kina vakalevu?\n14 Qori sara ga na ka e cakava e dua na qase ni ivavakoso o Elias kei watina. E vakamacalataka: “Keirau sega ni rawa ni painia sara, ia keirau cakava eso na veiveisau me keirau vakaitavi vakalevu ena vunau. Kena ivakaraitaki, keirau vakalailaitaka neirau vakayagataki ilavo. Keirau vakalailaitaka na ka ni veivakamarautaki ni kania vakalevu neirau gauna. Keirau kerea tale ga neirau boso me veisau neirau gauna ni cakacaka me keirau vunau kina vakalevu. Qo keirau sa vunau rawa ena yakavi, levu neirau vuli iVolatabu, keirau vunau tale ga vakarua e veivula ena lomanimacawa. Keirau marautaka dina!”\nSALA MO MAQOSA KINA ENA VUNAU KEI NA VEIVAKAVULICI\nNida muria na ka eda vulica ena soqoni ena lomanimacawa, eda na maqosa ena vunau kei na veivakavulici ni toso na gauna (Raica na parakaravu 15-16) *\n15-16. Me vaka e tukuni ena 1 Timoci 4:13, 15, eda na maqosa vakacava ena vunau? (Raica na Kato “ iSausau Meu Vakacavara Vinaka Kina Noqu Cakacaka Vakaitalatala.”)\n15 Dua tale na sala meda vakacavara vinaka kina noda cakacaka vakaitalatala oya nida maqosa ena cakacaka vakavunau. Eso na tamata cakacaka era tomana nodra vuli mera kila vinaka nodra cakacaka, mera kenadau kina. E va tale ga qori nida vunautaka na Matanitu ni Kalou. E bibi meda vulica tiko ga na iwalewale meda maqosa kina ena cakacaka vakaitalatala.—Vkai. 1:5; wilika 1 Timoci 4:13, 15.\n16 Eda na maqosa vakacava ena noda cakacaka vakaitalatala? Meda rogoca vinaka na idusidusi e vakarautaki ena soqoni ni Bula vaKarisito kei na Cakacaka Vakaitalatala. E yaga vakalevu na soqoni qori nida na maqosa kina ena cakacaka vakavunau ni toso na gauna. Kena ivakaraitaki, ni vakasalataki ira na gonevuli era vakaitavi o jeameni, eda vulica kina na vakatutu me maqosa noda cakacaka vakaitalatala. Meda muria sara qori nida lai vunau. Eda rawa ni kere ivakasala vua na ivakatawa ni noda iwasewase lailai se cakacaka vata kei koya ena vunau, se dua tale na tacida matua, painia, se ivakatawa ni tabacakacaka. Nida maqosa ni vakayagataka na ka e vakarautaki ena iVukevuke ni Veivakavulici (Teaching Toolbox), eda na marautaka vakalevu noda vunau kei na veivakavulici.\niSausau Meu Vakacavara Vinaka Kina Noqu Cakacaka Vakaitalatala\nVakatovotovotaka na vakatutu ni veivosaki e vakarautaki ena veivula ena noda iVola ni Soqoni ni Bula vaKarisito kei na Cakacaka Vakaitalatala\nVakavinakataka noqu tekivutaka na veivosaki kei na vunau tawalokuci\nVakavinakataka na ivakarau ni noqu wilika kei na noqu vakamacalataka na tikinivolatabu, noqu veisikovi lesu kei na tauyavutaki ni vuli iVolatabu\nSaga meu vakaraitaka na jw.org® kei na vidio\nMeu vakalevutaka noqu gauna ni vunau ena vula ni iVakananumi, se ni veisiko mai na ivakatawa ni tabacakacaka\nMeu dau masulaka noqu cakacaka vakavunau, veisikovi lesu, kei na vuli iVolatabu\n17. Na cava o na vakila ni o vakacavara vinaka nomu cakacaka vakaitalatala?\n17 E ka dokai dina ni vakadonuya na Kalou meda “cakacaka vata” kei koya! (1 Kor. 3:9) Ni o “vakadeitaka . . . na veika era bibi sara” qai vakaliuca na cakacaka vakaitalatala, o na “qaravi Jiova ena marau levu.” (Fpai. 1:10; Same 100:2) Ni o italatala ni Kalou, mo nuidei ni na vakaukauataki iko mo vakacavara se vakayacora vinaka nomu cakacaka vakaitalatala, ke dredre mada ga na ituvaki se vakaiyalayala na ka o rawata. (2 Kor. 4:1, 7; 6:4) Ke levu se lailai na gauna o vakayagataka ena vunau ena vuku ni kemu ituvaki, o na “marau ga . . . vakalevu” ni o sa qarava tiko ena nomu vinaka taucoko nomu cakacaka vakaitalatala. (Kala. 6:4) Ni o vakacavara vinaka nomu cakacaka vakaitalatala, o vakaraitaka ni o lomani Jiova kei ira na kainomu. “Ni o cakava qo o na vakabulai iko kei ira na rogoci iko.”—1 Tim. 4:16.\nNa cava meda vakacavara vinaka kina noda cakacaka vakaitalatala?\nNa cava meda cakava meda bula rawarawa qai vakaliuca na cakacaka vakaitalatala?\nNa cava meda cakava meda maqosa kina ena cakacaka vakaitalatala?\nSERE 58 Vaqarai Ira na Yalomalua\n^ para. 5 E vakaroti keda o Jisu meda vunautaka na itukutuku vinaka ni Matanitu ni Kalou, meda veivakavulici tale ga. Eda na vulica ena ulutaga qo na sala meda vakacavara se vakayacora vinaka kina noda cakacaka vakaitalatala ke dredre mada ga na ituvaki. Eda na vulica tale ga na sala meda maqosa kina ena vunau da qai marautaka.\n^ para. 4 IVAKAMACALA NI VOSA: Noda cakacaka vakaitalatala e okati kina na noda vunau kei na veivakavulici, tara se vakavinakataki ni vanua ni sokalou kei na veivuke ena vakacoko.—2 Kor. 5:18, 19; 8:4.\n^ para. 13 Raica e vitu na vakatutu ena ulutaga “Sala me Rawarawa Kina Nomu Bula” ena Vale ni Vakatawa ni Julai 2016, t. 10.\n^ para. 62 IVAKAMACALA NI IYALOYALO: E vakatasuasuataka na tacida yalewa qo na veisikovi lesu ena soqoni ena lomanimacawa. Oti e vola sara ena nona brochure Veivakavulici na ivakasala nei jeameni. Ni lai cakacaka vakavunau ena muanimacawa, e muria sara na ka e vulica ena soqoni.\niMeli iMeli O sa Qarava Vinaka Tiko Nomu iTavi Vua na Kalou?


Ka Dina me Baleta na Kalou\nWILIKA ENA VOSA Acholi Afrikaans Albanian Amharic Arabic Armenian Armenian (West) Aukan Aymara Baoule Batak (Toba) Bicol Bulgarian Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hausa Hebrew Hiligaynon Hmong (White) Hungarian Iban Icelandic Igbo Iloko Indonesian Isoko Italian Japanese Javanese Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangali Kwanyama Lamba Lhukonzo Lingala Lithuanian Luganda Luo Luvale Macedonian Malagasy Maya Mazatec (Huautla) Mizo Myanmar Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Pidgin (Cameroon) Polish Portuguese (Brazil) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Samoan Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Xhosa Yoruba Zande Zapotec (Isthmus) Zulu vakaViti\nEda rawa ni kila na ka dina me baleta na Kalou?\nCava e vinakata kina na Kalou meda kila na ka dina? Wilika Joni 17:3\nE tiko na sala e vosa kina vei keda na Kalou. E vakayagataka na yalona tabu se igu tawarairai mera kila na dauvola iVolatabu na ka e vinakata. (2 Pita 1:20, 21) Eda rawa gona ni kila na ka dina me baleti koya nida wilika na iVolatabu.—Wilika Joni 17:17; 2 Timoci 3:16.\nE vakatakilai ena iVolatabu e levu na ka me baleta na Kalou. E vakamacalataki kina na vu ni nona buli keda, na veika ena cakava ena vukuda, kei na ivakarau ni bula e vinakata meda muria. (Cakacaka 17:24-27) E vinakata na Kalou o Jiova meda kila na ka dina baleti koya.—Wilika 1 Timoci 2:3, 4.\nNa cava e vakadonui ira kina na dau taleitaka na ka dina na Kalou?\nE Kalou daudina o Jiova, e talai Jisu tale ga mai na Luvena me vakavulica na ka dina. Qori na vuna era volekati Jisu kina o ira na dau taleitaka na ka dina. (Joni 18:37) Na Kalou tale ga e vinakati ira vakalevu na via qaravi koya va qori.—Wilika Joni 4:23, 24.\nE vakatetea na ivakavuvuli lasu me baleta na Kalou na Tevoro o Setani, mera kua kina ni kila na Kalou e levu. (2 Korinica 4:3, 4) Era taleitaka na ivakavuvuli lasu o ira na dau guta na caka ca. (Roma 1:25) Ia e vica vata na milioni na yalomalumalumu era sa mai kila na ka dina me baleta na Kalou ena nodra vulica na iVolatabu.—Wilika Cakacaka 17:11.\nKalou Na iVolatabu\nNa Cava e Kilai me Baleta Nona iTovo?


SOQO NI YASANA O NAITASIRI-2019\nEna ika 28-29 ni siga ni vula ko Noveba, a qaravi kina na soqo ni yasana o Naitasiri ena Siria Park e Nausori. Na soqo siga rua qo e kena ulutaga tiko na ‘Na noqu itovo, Na noqu Laqwa me noqu ivaqa. Era dolava na soli na veituraga bale ni veitikina ka ra sogota na gone ni yasana o Naitasiri era vuli tu ena veikoronivuli torocake.\nE vakaitavi kina na 16 na tikina ena loma ni yasana, ka ra vakaraitaki buiniga, ukutaki bolabola, meke kei na vucu ni vanua, vosanivanua kei na serekali, e taucoko na veika e vakarautaki ena soqo.\nEra dui boletaka na kedra icavuti, e ukutaki na bolabola ena nodra kau ni vanua kei na veika era kilai tani kina. So vei ira na vakaitavi ena vosanivanua, serekali kei na buiniga era daramaka na isulu draunikau ka ra dui cavuti kina.\nE totoka nira vakaitavi na qasenivanua, na itabagone ena meke, serekali kei na laga vucu ni vanua. E vakaraitaka na nodra cuqena ka tokona na sasaga ni maroroi ka vakabulabulataki tiko ni itovo kei na vosa ni noda veivanua, vakabibi ena gauna vou qo.\nSa vakavinavinakataki vakalevu na vei mata-vanua, ena kena cuqeni tiko na sasaga ni valenivolavola ni yasana.


Kompiuta - Wikipedia\nNa kompiuta e dua misini e rawa ni vakasalataki me vakayacori kina na veitaravi ni arithmetic se kei na kena cicivaki sara ga vakataki koya ena kompiuta vakaparokaramu. Na komipiuta ena gauna oqo e tu vua na kaukauwa me vakamuria na ivakaraitaki ni cakacaka, vakatokai na parokaramu. Na veiparokaramu oqo ena rawa kina na komipiuta me vakayacori kina e dua na ituvatuva raraba ni cakacaka. E dua na "vakaleweni" ni komipiuta oka kina na dredregaca, na cakacaka iIvakarau (levu malumugaca), kei na iyaya peripheral e gadrevi ka vakayagataki me baleta na "sinai" e rawa ni vakatokai me kompiuta ivakarau. E rawa ni vakayagataki vakavinaka na vosa oqo ki na dua na ilawalawa komipiuta era semati ka cakacaka vata, vakabibi e dua na isema kompiuta vakayagataka se kompiuta isoso.\nEra komipiuta vakayagataki na baleta vakatulewa ivakarau kena vakarautaki e dua na iyaya kei na saumi. Oqo e oka kina na gacagaca eso ni inaki digitaki me vaka na lalaiua lovo kei yawa lewa, volau ni nona na gacagaca eso me vaka na iyaya robot kei na ituvatuva ni veivuke ena komipiuta, kei na kena inaki raraba me vaka na yadudua komipiuta kei na gacagaca veikauyaki me vaka na tebeleti cicivaka. Sa cici tiko na Initaneti ena cici ena ka semata e drau na milioni na komipiuta tale eso kei ira era vakayagataka.\nVakaivolatabuvaki, e dua na komipiuta ena gauna oqo e lewena e dua mada ga na gacagaca ni cakacaka, mataqali e na lomadonu cakacakataki tabanilotu (CPU) ena fomu ni lalaiveiivakarau, vata kei so na mataqali e kompiuta bafalo, e vaka me semiconductor bafalo. Na gacagaca ni kena cakacakataki e tiko kina na arithmetic kei vakasama veisele, kei na dua na veitaravitaki kei na lewai ni tabanilotu e rawa ni veisautaka na ivakarau ni cakacaka me baleta na kena maroroi na itukutuku. Na misini peripheral e oka kina na gacagaca eso ni cau (vavaniki, kalavo, rekikau, kei na so tale.), output gacagaca eso (monita sikirini, veitabaivola, kei na vakacau/vakacava na gacagaca eso e vakayacori ruarua kina. Na gacagaca peripheral e vakatara na itukutuku me mai mai na dua na ivurevure ni taudaku ka rawa ni ra vakabulai ka mai.\nTaucitale mai "https://fj.wikipedia.org/w/index.php?title=Kompiuta&oldid=34240"\nLast edited on 27 Veverueri 2021, at 16:15\nNa iotioti ni draunipepa oqo a veisautaki ena 27 Veverueri 2021, ena 16:15.\nSa vakarautaki tu na itukutuku ena ruku ni Creative Commons Attribution-ShareAlike License; ikuri ni ibalebale e rawa ni vakayagataka. Raica Ibalevale ni vakayagataka me baleta na matailalai.


Isikeli 23 | iVolatabu ena Internet | Vakadewa ni Vuravura Vou\nRua na veitacini yalewa tawayalodina (1-49)\nAola kei Asiria (5-10)\nAolipa kei Papiloni kei Ijipita (11-35)\nRau totogitaki na veitacini (36-49)\n23 E vosa tale vei au o Jiova, e kaya: 2 “O iko na luve ni tamata, e rua na yalewa erau tina vata.+ 3 Erau saqamua mai Ijipita,+ erau saqamua ni rau se gone. E boboki mai kea na sucudrau, e yamoci na sucudrau vagoneyalewa. 4 Na yacadrau o Aola,* o koya e qase, kei na tacina o Aolipa.* Erau noqu, erau vakasucuma na luvedrau tagane kei na luvedrau yalewa. Na yacadrau, o Aola o Samaria,+ kei Aolipa o Jerusalemi. 5 “E tekivu saqamua o Aola+ ni se noqu, e garovi ira na domoni koya,+ o ira na kai Asiria era tiko volekati koya.+ 6 O ira na kovana era vakaisulu karakarawa kei ira na ivukevuke ni turaga, era cauravou matavutu kece, era vodoka tiko na nodra ose. 7 E soli koya tiko ga me saqamua kei ira kece na gone rairai vinaka ni Asiria, e vakadukadukalitaki koya+ kei ira e garova kei na nodra matakau vakasisila.* 8 E sega ni biuta o koya na nona itovo vakasaqamua mai Ijipita, nira davo vata kei koya ni se goneyalewa, era yamoca na sucuna vagoneyalewa, era garovi* koya.+ 9 Au mani soli koya vei ira na domoni koya, o ira na gone ni Asiria+ e garova. 10 Era vakaraitaka na nona luvawale,+ era vesuka na luvena tagane kei na luvena yalewa,+ era vakamatei koya ena iseleiwau. E yalewa rogo ca vei ira na yalewa, era totogitaki koya. 11 “Ni raica qori o Aolipa na tacina, sa qai levu ga na nona garosa, e torosobu nona saqamua ni vakatauvatani kei tuakana.+ 12 E garovi ira na tiko volekati koya, o ira na gone ni Asiria,+ oya o ira na kovana kei ira na ivukevuke ni turaga, e totoka na nodra isulu, era dau vodo ose, era cauravou matavutu kece. 13 Ni vakadukadukalitaki koya, au raica ni tautauvata ga na nodrau ivalavala.+ 14 E qai kuria tiko ga o koya na nona itovo vakasaqamua. E raica nira ceuti tu e lalaga na tagane, e ceuti ena iboro damudamu na kedra ivakatakarakara na Kalitia, 15 e vakabeleti na tolodra, e vau na uludra, na kedra irairai kece e vaka na tamata qaqa ni Papiloni, era sucu ena vanua o Kalitia. 16 E garovi ira sara ena gauna ga e raici ira kina, e tala eso na italai vei ira mai Kalitia.+ 17 Era mani lakova tiko ga na gone ni Papiloni na nona idavodavo ni veidomoni, era vakadukadukalitaki koya ena nodra garogaro ca.* Nira vakadukadukalitaki koya oti, e vakanadakui ira ni vakasisilataka. 18 “Ni sega ni maduataka o koya na nona lai saqamua qai vakaraitaka na nona luvawale,+ au mani vakanadakui koya niu vakasisilataka, me vaka niu vakanadakui tuakana niu vakasisilataka.+ 19 E vakalevutaka tiko ga na nona itovo vakasaqamua,+ e nanuma na gauna se gone kina ni dau soli koya me saqamua ena vanua o Ijipita.+ 20 E garovi ira me vaka na watidra lalai na tagane e vaka na asa na yagodra tabu vakatagane, e vaka tale ga na ose na yagodra tabu. 21 O diva na nomu ivalavala torosobu e Ijipita+ ni o se gone, nira yamoca na sucumu, na sucumu vagoneyalewa.+ 22 “O koya gona Aolipa, qo na ka e kaya na Turaga Cecere Duadua o Jiova: ‘Au na uqeti ira na domoni iko+ o vakanadakuya ni o vakasisilataka, au na kauti ira mai na veiyasana mera valuti iko,+ 23 o ira na gone ni Papiloni,+ o ira kece na Kalitia,+ o ira na tagane ni Pekoti+ kei Soa kei Koa, kei ira kece na gone ni Asiria. Era cauravou matavutu kece, era kovana kei na ivukevuke ni turaga, era tamata qaqa ra qai digitaki,* era vodo ose kece. 24 Era na valuti iko ena vadugu ni qiqinivalu kei na yavaniqiqi, kei na mataivalu levu era vakaisasabai lelevu, era vakaisasabai lalai,* era vakaisala. Era na tuva wavokiti iko, au na vakadonuya mera lewai iko, era na tauca na kemu itotogi me vaka na nodra lewa.+ 25 Au na cudruvi iko, era na totogitaki iko ena nodra cudru levu. Era na cebeta laivi na ucumu kei na daligamu, era na bale ena iseleiwau o ira na vo vei iko. Era na kauta na luvemu tagane kei na luvemu yalewa, era na vakamai o ira na vo vei iko.+ 26 Era na luvata na nomu isulu,+ era na taura na nomu iukuuku totoka.+ 27 Au na muduka na nomu ivalavala torosobu kei na nomu itovo vakasaqamua+ o tekivuna ena vanua o Ijipita.+ O na sega ni raici ira tiko, se nanumi Ijipita tale.’ 28 “Qo na ka e tukuna na Turaga Cecere Duadua o Jiova, ‘Au sa vakarau soli iko vei ira o cata, o ira o vakanadakuya ni o vakasisilataka.+ 29 Era na cati iko, era na kauta kece na ka o bunoca,+ era na biuti iko tu me laurai na nomu luvawale. Ena laurai na vakamadua ni nomu veibutakoci, na nomu ivalavala torosobu, kei na nomu itovo vakasaqamua.+ 30 Ena vakayacori vei iko na ka kece qori ni o lasa vata kei ira na veimatanitu me vaka na saqamua,+ ni o vakadukadukalitaki iko ena nodra matakau vakasisila.+ 31 O muria na ivalavala nei tuakamu,+ au na solia kina e ligamu na nona bilo.’+ 32 “Qo na ka e tukuna na Turaga Cecere Duadua o Jiova: ‘O na gunu ena bilo levu titobu nei tuakamu,+O na dredrevaki, o na vakalialiai, ni levu na ka e tawa ena bilo.+ 33 O na mateni, o na rarawa,Na bilo ni domobula kei na veivakarusai,Na bilo nei tuakamu o Samaria. 34 O na gunuva qori, o na vakamacara,+ o na baria na kena ivorovoro qele,O na cavuraka na sucumu. “Niu tukuna,” e kaya na Turaga Cecere Duadua o Jiova.’ 35 “Ia qo na ka e tukuna na Turaga Cecere Duadua o Jiova: ‘Ni o guilecavi au, o beci au* sara ga,+ ena sauti iko ga na ca ni nomu ivalavala torosobu kei na nomu itovo vakasaqamua.’” 36 E kaya sara vei au o Jiova: “O iko na luve ni tamata, o na lewai Aola kei Aolipa+ mo tukuna vei rau na nodrau itovo vakasisila? 37 Erau veibutakoci,*+ e tauvi dra na ligadrau. Erau veibutakoci kei na nodrau matakau vakasisila, erau cabora tale ga ena bukawaqa na luvedrau tagane erau vakasucuma me noqu, me kedra na nodrau matakau.+ 38 Qo tale ga na ka erau cakava vei au: Erau vakadukadukalitaka na noqu tikina tabu ena siga oya, erau beca na noqu Siga ni Vakacecegu. 39 Ni rau vakamatea oti na luvedrau tagane me isoro vei ira na nodrau matakau,+ erau lako mai ina noqu tikina tabu me rau beca+ ena siga ga oya. Qori na ka erau cakava ena loma ni noqu vale. 40 Erau tala mada ga e dua na italai vei ira na tagane mera lako mai vakayawa.+ Nira lako mai, o sisili, o boroya na matamu, o ukutaki iko ena iukuuku.+ 41 O dabe ena idavodavo totoka,+ e toka e liu e dua na teveli e vakarautaki tu,+ o biuta kina na noqu ka boivinaka+ kei na noqu waiwai.+ 42 E rogo e kea na domodra na ilala tagane era sega ni lomaleqa, era tiko tale ga kina na mateni era lako mai na vanua talasiga. Era vaqatotaka na ligadra na yalewa, kei na isala rairai vinaka e uludra. 43 “Au tukuna sara me baleti koya e wawale ni veibutakoci: ‘Ena soli koya tiko ga me saqamua.’ 44 Era mani lako tiko ga vua me vaka e dua e lakova na saqamua. E va qori na nodra lako vei Aola kei Aolipa, o rau na yalewa ivalavala torosobu. 45 Ia o ira na tagane yalododonu era na tauca vei rau na lewa e dau tau vei ira na veibutakoci+ kei ira na vakadavedra,+ ni rau yalewa dau veibutakoci, e tauvi dra tale ga na ligadrau.+ 46 “Qo na ka e tukuna na Turaga Cecere Duadua o Jiova: ‘Ena kau mai e dua na mataivalu me valuti rau, me rau domobulataki, me rau kovei.+ 47 Ena virilaki rau ena vatu na mataivalu,+ ena vakamatei rau ena iseleiwau. Era na vakamatea na luvedrau tagane kei na luvedrau yalewa,+ era na vakama na nodrau vale.+ 48 Au na muduka na ivalavala torosobu ena vanua, era na vuli kece kina na yalewa mera kua ni muria na nomudrau ivalavala torosobu.+ 49 Era na sauma vei kemudrau na ca ni nomudrau ivalavala torosobu, vaka kina na nomudrau ivalavala ca kei na nomudrau matakau vakasisila. Drau na qai kila ni o yau na Turaga Cecere Duadua o Jiova.’”+\n^ Kena ibalebale “Nona Valelaca.”\n^ Kena ibalebale “Noqu Valelaca e Tiko Kina.”\n^ Se “veidauci.”\n^ Ipe., “kacivi.”\n^ Qo na isasabai lailai era dau kauta na dauvana dakaititi.\n^ Ipe., “vakanadakui au.”\n^ Oya na veibutakoci vakayalo.


NA LAKO YANI 16 FOV - A ra sa lako tani mai Elimi, a ra - Bible Search\nNA LAKO YANI 15 NA LAKO YANI 17\nNA LAKO YANI 16\nEra yaco ki Sini ka didi ni sa sega na kakana, 1-3. Sa solia na kakana mai lomalagi na Kalou, ka solia na toa, 4-15. Ai valavala ni mana kei na kena vunau; a sa sega ni kune e na siga ni vakacecegu, 16-31. Me maroroi e dua na omeri mana, 32-36.\n1A ra sa lako tani mai Elimi, a ra sa lako nai soqosoqo taucoko ni Isireli ki na vanua liwa mai Sini, e na maliwa kei Elimi kei Saineai, ni ra sa lako tani mai na vanua ko Ijipita, ka sa oti na vula dua kei na siga e tinikava. 2A ra sa didivaki Mosese kei Eroni nai soqosoqo taucoko ni Isireli, e na vanua liwa: 3a sa kaya vei rau ko ira na Isireli, E vinaka kevaka keimami a mate e na liga i Jiova mai na vanua ko Ijipita, ni keimami a tiko kei na kuro lewe ni manumanu, ni keimami a kana magiti ka mamau kina! ia drau sa kauti keimami mai ki na vanua liwa oqo, me vakamatea nai vavakoso taucoko oqo e na viakana.\n4A sa kaya vei Mosese ko Jiova, Raica, ka'u na vakatauca vei kemudou na kakana mai lomalagi; a ra na curu yani na tamata, ka kumuna vata e na veisiga nai votavota sa rauta na siga yadua, me'u vakatovolei ira kina, se ra na muria na noqu vunau, se sega: 5Ia e na kenai kaono ni siga me ra vakarautaka ga na ka era sa kauta ki vale; ia ena rauta na siga e rua na ka era kumuna vata e na dua na siga.\n6A rau sa kaya ko Mosese kei Eroni vei ira kecega na Isireli, Ni sa yakavi mai, ko ni na qai kila ni sa kauti kemuni ko Jiova mai na vanua ko Ijipita: 7ia e na mataka, ko ni na qai raica na serau i Jiova; ni sa rogoca ko koya ni kemuni sa didivaki Jiova: ia ko cei koi keirau, mo ni didivaki keirau? 8A sa kaya ko Mosese, Ena vakaoqo, ni sa solia ko Jiova na kemuni lewe ni manumanu e na yakavi, kei na kemuni kakana e na mataka mo ni mamau kina: ni sa rogoca ko Jiova na nomuni didi kemuni sa didivaki koya kina: ia ko cei koi keirau? a nomuni didi sa sega ni baleti keirau, sa baleti Jiova ga.\n9A sa vosa vei Eroni ko Mosese, Mo kaya kivei ira nai soqosoqo taucoko ni Isireli, Ni lako mai ki na mata i Jiova; ni sa rogoca ko koya na nomuni didi. 10Ia ni sa vosa tiko ko Eroni vei ira nai soqosoqo taucoko ni Isireli, era sa rai vuki vaka ki na vanua liwa, ka raica, sa rairai mai na serau i Jiova e na o. 11A sa vosa vei Mosese ko Jiova, ka kaya, 12Au sa rogoca na nodra didi na Isireli: mo vosa vei ira, ka kaya, E na yakavi kemuni na kania na lewe ni manumanu, ia e na mataka kemuni na mamau e na kakana; ia kemuni na kila ni sai au ko Jiova na nomuni Kalou.\n13Ia e na yakavi, sa lako cake mai na toa ni veikau, ka ubia na nodra i tikotiko: ia e na mataka sa koto volita nai tikotiko na tegu. 14Ia ni sa kuvu cake na tegu ka koto, raica, sa koto e na vanua liwa e dua na ka lailai sa mokimokiti, sa matailalai e vaka na tegu cevata e na dela ni vanua. 15Ia ni ra sa raica na Isireli, era sa veikayaka vakai ira, A cava oqo? ni ra sa sega ni kila se cava beka. A sa kaya vei ira ko Mosese, Oqo na kakana sa solia vei kemuni ko Jiova mo ni kania: 16Oqo na ka sa vakarota ko Jiova, Mo ni kumuna vata na tamata yadua na ka sa ganiti koya: me tauyadua na omeri, me rauta nai wiliwili ni tamata: mo ni kauta na tamata yadua na kedra era tiko e nona vale laca. 17A ra sa kitaka vakakina na Isireli, ka kumuna vata, na ka levu cake eso, ka lailai sobu eso. 18Ia ni ra sa vakarautaka e na omeri, ko koya sa vakalevu sa sega na ka e vo vua, kei koya sa vakalailai sa sega na ka e yali vua: era sa kumuna na tamata yadua na ka sa ganiti koya. 19A sa kaya vei ira ko Mosese, Me kakua na tamata me maroroya ki na mataka. 20A ra sa sega ga ni vakarorogo vei Mosese; ni so vei ira sa maroroya eso ki na mataka, a sa ulouloa mai, ka boi ca: a sa cudruvi ira ko Mosese. 21A ra sa daukumuna e na veimataka kecega, na tamata yadua na ka sa ganiti koya: ia ni sa katakata mai na mata-ni-siga, sa waicala.\n22Ia e na kenai kaono ni siga era sa qai kumuna na kakana me vakarua na kena levu, sa rua na omeri vei ira na tamata yadua: a ra sa lako mai na turaga kecega ni soqosoqo, ka tukuna vei Mosese. 23A sa kaya vei ira ko koya, Oqo na ka sa kaya ko Jiova, Na mataka sa siga ni vakacecegu, na vakacecegu tabu vei Jiova: na ka kemuni sa via vavia ni vavia edaidai, kei na ka kemuni sa vakasaqa ni vakasaqa edaidai; ia na ka sa vo ni maroroya me kemuni, ki na mataka. 24A ra sa maroroya ki na mataka, me vaka ka vakarota ko Mosese: a sa sega ni boi ca, a sa sega kina na ulo. 25A sa kaya ko Mosese, Mo ni kania oqori edaidai; ni sa siga ni vakacecegu vei Jiova na siga edaidai: ko ni na sega ni kunea edaidai e na vanua: 26E ono na siga kemuni na kumuna kina; ia na kenai kavitu ni siga, na siga ni vakacecegu, ena sega kina. 27Ia ka so vei ira na tamata era a lako yani e nai kavitu ni siga me kumuna, a ra sega ni kunea. 28A sa kaya vei Mosese ko Jiova, E vakaevei na kena dede ko ni sa bese tiko ni vakabauta na noqu i vakaro kei na noqu vunau? 29raica, ni sa solia vei kemuni na siga ni vakacecegu ko Jiova, sa solia kina vei kemuni e na kenai kaono ni siga na kakana me rauta na bogi rua; mo ni dui tiko na tamata yadua e na nona tikina; me kakua e dua na tamata me lako tani mai na nona tikina e na kenai kavitu ni siga. 30A ra sa qai vakacegu na tamata e na kenai kavitu ni siga. 31A ra sa vakayacana na ka ko ya ko ira na mataqali i Isireli na Mana: a sa vaka na sore ni koriada, sa vulavula; ia ni sa tovolei sa vaka na madrai sa caka vata kei na oni.\n32A sa kaya ko Mosese, Oqo na ka sa vakarota ko Jiova, Ni vakasinaita kina e dua na omeri, me maroroi me yacova na nomuni tabatamata maimuri; me ra raica na kakana ka'u sa vakani kemuni kina e na vanua liwa, ni'u a kauti kemuni tani mai na vanua ko Ijipita. 33A sa kaya vei Eroni ko Mosese, Mo kauta e dua na bilo, ka sova kina e dua na omeri mana, ka viritura e na mata i Jiova, me maroroi me yacova na nomuni tabatamata maimuri. 34A sa viritura ko Eroni e na mata ni kato ni vunau me maroroi tu, me vaka ka vakarota vei Mosese ko Jiova. 35Ia ko ira na Isireli, era kana mana ka vasagavulu na yabaki, me yacova na gauna era yaco kina ki na vanua tawa: era sa kana mana tiko ka ra yacova mada nai yalayala ni vanua ko Kenani. 36Ia e dua na omeri sa kenai katini ni wase ni efa.


Sucu o Jisu ena Vale ni Manumanu (Luke 2:1-20) | iTalanoa Vakaivolatabu\nO KILA se o cei na gone lailai oqo? Oqori o Jisu ni se qai sucu ga ena vale ni manumanu. E vakadavori Jisu tiko o Meri ena nodra vanua ni kana na manumanu. Na cava erau mai tiko vata kina kei ira na manumanu o Meri kei Josefa? Oqo e sega ni vanua me mai vakasucumi tu kina e dua na gone.\nE sega dina! Ia e tiko e dua na vuna e mai sucu kina e ke o Jisu. A bulia e dua na lawa na iliuliu kei Roma o Sisa Okusito mera dui lesu ina koro era a sucu kina na lewenivanua kece mera lai volayaca. O Josefa a sucu mai Peceliema. Ia ni rau yaco yani kei Meri, e sega tale ni dua na vale e bau lala me rau tiko kina. Rau sa qai lako ga ina nodra vale na manumanu me rau lai tiko kina. Ena siga tale ga oya a vakasucumi Jisu kina o Meri!\nO raici ira na ivakatawa ni sipi nira mai raici Jisu tiko? Era a vakatawa sipi voli ena bogi, qai cilavi ira e dua na rarama. Oya e dua na agilosi. Era rere vakalevu na ivakatawa qai kaya na agilosi: ‘Au mai tukuna e dua na i tukutuku vinaka. Edaidai sa sucu kina mai Peceliema na noda Turaga na Karisito. Ena vakabulai ira na tamata! Dou na raici koya ni ologi koto ena isulu ena nodra vale na manumanu.’ Era rairai tale mai e levu na agilosi mera vakarokorokotaka na Kalou. Era vakatotolo yani na ivakatawa mera vaqarai Jisu. Oti ra sa qai kunei koya.\nO kila se cava e duidui kina o Jisu? O kila se o cei sara mada o koya? Ena itekivu ni talanoa ena wase oqo a tukuni kina vei keda ni imatai ni Luve ni Kalou. Erau a cakacaka vata kei Jiova ena buli ni lomalagi kei vuravura.\nE toki koya mai o Jiova mai lomalagi ina kete i Meri. Sa qai mai tiko na gone ena kete i Meri me vaka ga na nodra dau tubu mai na gone ena kete i tinadra. Ia e Luve ni Kalou na gone oqo. A sucu dina o Jisu ena vale ni manumanu e Peceliema. Oqori na vuna era marau kina na agilosi mera tukuna yani na sucu i Jisu vei ira na lewenivanua.\nRaica mada na vuna e soqovi kina na Kirisimasi ena Tiseba 25.\niMeli iMeli Sucu o Jisu ena Vale ni Manumanu


Ena Yaco na ka e Nakita o Jiova! |Vulici\n“Au sa tukuna, au na vakayacora. Au sa nakita, au na cakava tale ga.”—AISEA 46:11.\nSERE: 25, 18\nNa cava na inaki ni Kalou vei keda na kawatamata?\nNa ivalavala ca cava e sega ni vakaseva na inaki taumada ni Kalou?\nEna vakayacori vakacava na inaki i Jiova?\n1, 2. (a) Na cava e vakatakila vei keda o Jiova? (b) Na cava e vakadeitaka na Aisea 46:10, 11 kei na wase 55 tikina e 11?\nE BIBI qai matata na imatai ni matavosa qo ena iVolatabu: “Ena ivakatekivu, e bulia na lomalagi kei na vuravura na Kalou.” (Vkte. 1:1) Eda se sega tu ga ni kila vinaka sara e levu na ka e bulia na Kalou, me vaka na maliwalala, na rarama, kei na idre kei vuravura, se vakatikina tale ga na noda kila na veika bula e vuravura vaka kina e lomalagi. (Dauv. 3:11) Ia e vakatakila o Jiova na nona inaki me baleta na vuravura vei keda na kawatamata. Na vuravura gona e dodonu me nodra itikotiko veiganiti na tagane kei na yalewa era buli mera ucuya na Kalou. (Vkte. 1:26) Era na luvena, ena Tamadra tale ga o Jiova.\n2 Me vaka e vakamacalataki ena ikatolu ni wase ni Vakatekivu, a sagai me saqati na inaki taumada i Jiova. (Vkte. 3:1-7) Ia e seva na sasaga qori ni sega ni dua e saqati Jiova rawa. (Aisea 46:10, 11; 55:11) Eda nuidei gona ni na vakayacori ga na inaki taumada ni Kalou ena nona gauna lokuci!\n3. (a) Na ka dina vakaivolatabu cava e bibi ena noda kila vinaka na iVolatabu? (b) Cava meda railesuva kina na ivakavuvuli qori ena gauna qo? (c) Taro cava eda na veivosakitaka?\n3 Eda kila vinaka tu na ka dina vakaivolatabu e vauca na inaki ni Kalou me baleta na vuravura kei na kawatamata, kei na itavi bibi i Jisu Karisito ena kena vakayacori. E bibi dina noda kila qori, ni rairai imatai sara ga ni ka eda vulica ena iVolatabu. Eda na via tukuna vei ira na tamata yalomalumalumu mera kila tale ga. Nida vulica tiko na ulutaga qo ena ivavakoso, eda na saga meda veisureti vakalevu ena iVakananumi ni mate i Karisito. (Luke 22:19, 20) Nira mai tiko kina era na qai vulica e levu tale na ka me baleta na inaki ni Kalou. Ni se vo tiko gona e vica na siga ni bera na iVakananumi, e vinaka meda vakasamataka rawa tiko na taro meda na vakayagataka mera uqeti kina na vuli iVolatabu kei ira na tataleitaki ena soqo bibi qo. Eda na veivosakitaka tiko e tolu na taro: Na cava na inaki taumada ni Kalou me baleta na vuravura kei na kawatamata? A saqati vakacava? Cava e vinakati kina na isoro duadua ga i Jisu me vakayacori kina na inaki ni Kalou?\nNA CAVA NA INAKI TAUMADA NI DAUVEIBULI?\n4. E vakalagilagi vakacava o Jiova ena veika e bulia?\n4 E Kalou vakatubuqoroqoro dina na Dauveibuli. E toka sara ga e cake na ivakatagedegede ni ka kece e bulia. (Vkte. 1:31; Jere. 10:12) Na cava eda rawa ni vulica ena totoka ni veika e bulia kei na kena tuvai vakamaqosa? Nida vakaraica tiko na veika buli, dua na ka noda qoroya na ka kece e bulia o Jiova, ni tiko na kedra inaki yaga se ra mani ibulibuli lalai se lelevu. Macala ga nida na qoroya na veivakadrukai ni itukutuku matailalai ni sela ni yagoda, na yagodra malumu na gone era sucuvou, kei na totoka ni dromu ni siga. E buli keda ga o Jiova meda dau qoroya na nona ibulibuli kece.—Wilika Same 19:1; 104:24.\n5. E tuvanaka vakacava o Jiova mera cakacaka vata nona ibulibuli kece?\n5 Me vaka e laurai ena nona ibulibuli o Jiova, e biuta tale ga vakamaqosa na iyalayala ni ka mera cakava na veika buli. Era okati kina na lawa me baleta na lomalagi, na vuravura, kei na noda itovo, mera cakacaka vata tiko ga. (Same 19:7-9) Na ka kece gona era tu e lomalagi vaka kina e vuravura, e tiko na kedra yaga me salavata kei na inaki ni Kalou. E biuta o Jiova na ivakatagedegede vei ira na nona ibulibuli mera cakacaka vata. Me rawati na bula, e yaga na lawa e vauca na idre kei vuravura ni lewa vinaka na veivolekati ni noda macawa kei na vuravura, e lewa tale ga na ua ni wasawasa. O ira kece na ibulibuli, okati kina o keda, eda muria tiko na ivakatagedegede se lawa e vakaiyalayala kina na ka eda cakava. Kena tuvai vakamaqosa va qori na veika buli, e matata kina ni tiko na inaki ni Kalou me baleta na vuravura kei na kawatamata. Ena noda cakacaka vakaitalatala eda na saga meda vakatakilai koya na iVurevure ni ituvatuva maqosa qori.—Vkta. 4:11.\n6, 7. Na iloloma cava soti e solia o Jiova vei Atama kei Ivi?\n6 Na inaki taumada i Jiova meda bula tawamudu e vuravura. (Vkte. 1:28; Same 37:29) E solia vakayalololoma vei Atama kei Ivi e levu na iloloma talei me rau marautaka kina na bula. (Wilika Jemesa 1:17.) E solia vei rau o Jiova na galala ni vakatulewa, me rau dau vakasama, rau veilomani tale ga rau qai marautaka nodrau veitokani. E vosa na Dauveibuli vei Atama, vakasalataki koya ena ka me cakava me talairawarawa kina. E vulica tale ga o Atama na sala me qaravi koya kina, ira na manumanu kei na vanua me tiko kina. (Vkte. 2:15-17, 19, 20) A buli rau tale ga o Jiova me rau rawa ni tovolea na ka, tara, raica, qai boica. Rau marautaka gona e levu na ka era tu ena Parataisi kei na kena totoka. Erau vakila tu ga na vakacegu ena nodrau cakacaka, na ka erau rawata kei na veika erau kunea.\n7 Na cava tale e nona inaki na Kalou? E buli rau o Atama kei Ivi me rau vakasucumi ira na gone era uasivi. E nona inaki na Kalou mera vakawa na luvedrau me yacova ni vakatawai o vuravura taucoko. E vinakata me rau lomani ira na luvedrau vaka kina o ira na itubutubu kece me vaka ga nona lomana o Jiova na imatai ni luvena e uasivi. Sa na nodra itikotiko dei na vuravura kei na ka kece era tu kina.—Same 115:16.\nA SAQATI VAKACAVA?\n8. Na cava na inaki ni lawa ena Vakatekivu 2:16, 17?\n8 A sega sara ni yaco kece na ka e nakita qori na Kalou. Na vuna? A solia vei Atama kei Ivi o Jiova na lawa rawarawa sara me laurai kina ke rau kila ni vakaiyalayala nodrau galala. E kaya: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vkte 2:16, 17) E sega ni dredre nodrau kila na lawa qo, se me rau muria. E levu tale tu ga na kakana erau rawa ni kania.\n9, 10. (a) Na cava e vakalewai Jiova kina o Setani? (b) Cava rau qai vakatulewa kina o Atama kei Ivi? (Raica na imatai ni iyaloyalo.)\n9 E vakayagataka na Tevoro o Setani e dua na gata me lawakitaki Ivi, me talaidredre vua na Tamana o Jiova. (Wilika Vakatekivu 3:1-5; Vkta. 12:9) E nona ile o Setani ni rau sa sega ni vakatarai na luve ni Kalou me rau kana “mai na vunikau kece ga e tu ena were.” E vaka sara ga ni kaya tiko: ‘Kena ibalebale qo ni o na sega ni rawa ni cakava na ka o vinakata?’ E tomana tale qori ena dua na lasu kilai levu: “Drau na sega dina ni mate.” Oti qai vakamuai Ivi ni sega ni dodonu me vakarorogo vua na Kalou ena nona kaya: “E kila na Kalou ni siga ga drau kana kina, ena rai na matamudrau.” E tukuna tiko o Setani ni sega ni vinakata na Kalou me rau kania na vuanikau qori de rai kina na matadrau, me rau kila e levu tale na ka. Oti sa qai yalayala lasu: “Drau na vaka na Kalou, drau na kila na ka vinaka kei na ka ca.”\n10 Me rau na vakatulewataka o Atama kei Ivi na ka me rau na cakava. Rau na talairawarawa vei Jiova se vua na gata? Rau vakatulewataka me rau talaidredre vua na Kalou. Rau tokoni Setani kina ena nona veivorati. Rau sega ni vinakata me Tamadrau o Jiova, rau sega tale ga ni via taqomaki ena nona lawa.—Vkte. 3:6-13.\n11. Na cava e sega ni vosota kina o Jiova na talaidredre?\n11 Ni rau talaidredre vei Jiova, rau sa sega ni qai bula uasivi kina. E vakavuna tale ga me rau yawaki Jiova ni sa ‘rui savasava na matana me raica na ka ca.’ E “sega” gona “ni vosota na ivakarau ca.” (Apak. 1:13) Ke vosota tiko ga, ena vakaleqai ga kina na veika bula kece e lomalagi vaka kina e vuravura. Ke sega tale ga ni cakava e dua na ka na Kalou me baleta na ivalavala ca a vakayacori mai Iteni, ena lomatarotarotaki nona nuitaki. Ia e yalodina ina nona ivakatagedegede o Jiova, e sega vakadua ni beca. (Same 119:142) Na kena soli qori vei rau o Atama kei Ivi na galala ni vakatulewa, e sega ni kena ibalebale me rau beca na Lawa ni Kalou. Me isau gona ni nodrau talaidredre vei Jiova, rau mate, rau lesu tale ina kuvu ga ni soso rau a buli mai kina.—Vkte. 3:19.\n12. Na cava e yaco vei ira na luve i Atama?\n12 Ni rau kania na vuanikau o Atama kei Ivi rau sa sega tale ni qai lewena na vuvale ni Kalou e vuravura raraba vaka kina mai lomalagi. E vakatalai rau tani mai Iteni na Kalou, rau sega ni nuitaka me rau lesu kina. (Vkte. 3:23, 24) E vakaraitaka kina na Kalou nona lewadodonu, me rau sotava na ca ni nodrau vakatulewa. (Wilika Vakarua 32:4, 5.) Ni rau sa sega ni uasivi, rau sa sega tale ga ni vakaraitaka na itovo ni Kalou ena kena ivakatagedegede cecere sara. E kau tani vei Atama na inuinui ni bula totoka, qai vakadewa vei ira na luvena na ivalavala ca, kei na mate. (Roma 5:12) E vakavuna sara ga nodra sega ni rawata na bula tawamudu na luvena. Ni rau vakaluveni, era sega ni uasivi na luvedrau se uasivi na nodrau kawa. Ia e se veivakacalai tiko ga nikua o Setani na Tevoro mera kua ni muria na Kalou na tamata, me vaka ga a cakava vei Atama kei Ivi.—Joni 8:44.\nNA YAGA NI ISORO NI VEIVOLI\n13. Na cava e vinakata o Jiova vei keda?\n13 E dei tu ga na nona dau lomani keda na Kalou. Erau ivalavala ca o Atama kei Ivi, ia se vinakata tiko ga o Jiova meda veiwekani kei koya. E sega ni vinakata me dua e mate. (2 Pita 3:9) Ni rau ivalavala ca ga o Atama, e vakarautaka sara na Kalou na sala meda veiwekani tale kina kei koya, ena gauna vata qori e dei toka ga ena nona ivakatagedegede cecere. E cakava vakacava qori?\n14. (a) Na cava e vakarautaka na Kalou me vaka e tukuni ena Joni 3:16 mera vakadonui tale kina na kawatamata? (b) Na taro cava eda na rairai veivosakitaka kei ira na tataleitaki?\n14 Wilika Joni 3:16. Levu eda sureta ina iVakananumi era kila vinaka na tikinivolatabu qori. Ia na taro qo, E rawati vakacava na bula tawamudu ena isoro i Jisu? Na noda veisureti ina iVakananumi, kei na noda tiko ena iVakananumi, vaka kina nodra lesuvi na sureti eda rawa kina ni vukei ira na yalomalumalumu mera kila na isaunitaro bibi qori. Era na rairai qoroqoro ga nira sa mai kila na kena vakavotui ena isoro na loloma i Jiova kei na nona vuku. Na cava eda rawa ni vakabibitaka me baleta na isoro?\n15. Erau duidui vakacava o Jisu kei Atama?\n15 Vakarautaka o Jiova e dua e uasivi me keda ivoli. O koya e uasivi qori ena yalodina vei Jiova, e yalorawarawa tale ga me solia nona bula me keda ivoli na kawatamata e dodonu meda mate. (Roma 5:17-19) E tokitaka o Jiova na imatai ni nona ibulibuli mai lomalagi me vakaitikotiko e vuravura. (Joni 1:14) E tamata uasivi gona o Jisu me vakataki Atama ga. Ia o Jisu e muria na ivakatagedegede e namaka o Jiova vua e dua e uasivi. Ni vakatovolei mosimosi mada ga, e sega vakadua ni valavala ca se beca na lawa ni Kalou.\n16. Na cava e iloloma talei kina na isoro?\n16 Ni uasivi o Jisu, e vakabulai keda mai na ivalavala ca kei na mate ni solia sara ga nona bula ena vukuda. E tautauvata vinaka nona bula kei na ka e dodonu me cakava o Atama ni uasivi—me yalodina qai talairawarawa vua na Kalou. (1 Tim. 2:6) Ena vuku ni isoro ni veivoli i Jisu eda na rawata kina e “le levu” na bula tawamudu, okati kina na tagane, yalewa kei ira na gone. (Maciu 20:28) Na isoro duadua gona i Jisu e vakayacori tale kina na inaki taumada ni Kalou. (2 Kor. 1:19, 20) Ena vuku ni isoro eda rawa ni nuitaka kina na kawatamata yalodina na bula tawamudu.\nVAKARAUTAKA O JIOVA NA SALA MEDA LESU KINA VUA\n17. Na cava na yaga ni isoro?\n17 E vakarautaka o Jiova na ka e talei duadua vua, oya na isoro. (1 Pita 1:19) E vakamareqeta noda bula, e tu vakarau mada ga me solia na Luvena duabau me mate ena vukuda. (1 Joni 4:9, 10) Ena dua na yasana, o Jisu e sosomitaki Atama, na imatai ni tamada e vuravura. (1 Kor. 15:45) E vakabulai keda, e dolava tale ga na sala meda lewe tale kina ni vuvale ni Kalou. Io ena vuku ni isoro i Karisito, ena vakadonui ira na kawatamata na Kalou mera lewe tale ni nona vuvale qai sega ni vakaleqai kina nona lewadodonu. Sa bau totoka dina meda vakasamataka na gauna qori nida sa veisau kece na dauveiqaravi yalodina meda uasivi. Eda na duavata na vuvale e vuravura vaka kina mai lomalagi. Eda na okati kece meda luve ni Kalou.—Roma 8:21.\n18. Gauna cava ena qai “ka kece ga” kina o Jiova “vei ira na tamata kece”?\n18 Na nona talaidredre o Setani e sega sara ga ni tarova nona lomani keda tiko ga o Jiova se na noda yalodina vua na Kalou na nona ibulibuli sega ni uasivi. Ena vuku ni isoro ena vukei keda me uasivi na noda yalododonu. Vakasamataka mada nida sa na bula tawamudu kece nida ‘raica na Luvena da qai vakaraitaka nida vakabauti koya.’ (Joni 6:40) Ena loloma levu i Jiova kei na nona vuku ena veisautaki keda meda uasivi, me vaka ga na nona inaki taumada. Na Tamada gona o Jiova ena “ka kece ga . . . vei ira na tamata kece.”—1 Kor. 15:28.\n19. (a) Ena uqeti keda vakacava noda vakavinavinakataka na isoro? (Raica na kato “ Qarai Ira Tiko ga Era Veiciqomi.”) (b) Na cava tale eda na vulica tarava me baleta na isoro?\n19 Na noda vakavinavinakataka na ivoli, e dodonu me uqeti keda meda vakaitavi ena noda vinaka kece mera kila eso tale ni rawa ni yaga vei ira na iloloma talei qori. E dodonu mera kila na tamata ni vakarautaka vakayalololoma na ivoli o Jiova vei keda kece meda rawata na bula tawamudu. E levu tale na ka e yaga kina na ivoli. Ena veivosakitaki ena ulutaga tarava na isoro i Jisu kei na ile i Setani ena were o Iteni.\nQarai Ira Tiko ga Era Veiciqomi\nE VEISOLIYAKI vakalevu duadua na ivola ni veisureti ni iVakananumi e tabaki. Ena yabaki sa oti, eda tabaka e rauta ni 440 na milioni na kena ilavelave ena 530 vakacaca na vosa. Vakacava se tiko vei iko eso na ivola ni veisureti ni yabaki qo mo veisoliyaka ni bera na iVakananumi? De dua na ivola ni veisureti qori e vukea e dua e dau veiciqomi me gole yani ena iVakananumi. O cei e kila?—Maciu 10:11.\niMeli iMeli Ena Yaco na ka e Nakita o Jiova!


Tekivu na Nodra Soqo na iVakadinadina i Jiova 2017\nWILIKA ENA VOSA Afrikaans Albanian Armenian Cebuano Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hausa Hungarian Iloko Indonesian Italian Japanese Kirghiz Kirundi Korean Lingala Lithuanian Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Setswana Sinhala Slovak Slovenian Spanish Swahili Swedish Tagalog Thai Turkish Ukrainian Vietnamese Xhosa Yoruba Zulu vakaViti\nME 16, 2017\nTekivu na Nodra Soqo na iVakadinadina i Jiova\nNIU YOKA—Ena tekivu tiko ena ika19 ni Me, 2017, na nodra soqo siga tolu na iVakadinadina i Jiova e dau vakayacori e veiyabaki, e kena usutu “Kua ni Soro!” Ena caka tiko ena vica vata na vanua e veiyasa i vuravura me yacova na itekitekivu ni 2018. Me vaka ga e dau caka e veiyabaki, era na vakaitavi tiko na iVakadinadina i Jiova ena veiyasa i vuravura mera sureti ira na lewenivanua.\nE sega ni lavaki na icurucuru se soli. E kaya o David A. Semonian na mata ni iVakadinadina i Jiova ena itikotiko liu e Warwick, Niu Yoka. “Keimami nuitaka ni levu era na gole mai ena yabaki qo.”\nE 52 taucoko na itavi ena porokaramu qo, ena duidui tale ga na kena iwalewale, me vaka na ivunau leleka, na veitarotarogi kei na saravi ni vidio leleka. Kena ikuri, ena saravi tale ga e dua na vidio e wasei vakatolu ena veiyakavi, e kena usutu Nanuma na Wati Loti. E tiko ena jw.org na tikinisiga kei na vanua ena vakayacori kina na soqo. Ke ra via kila na tabana ni itukutuku eso tale na ivakamacala, mera veitaratara ina valenivolavola ni tabana ni iVakadinadina i Jiova era voleka kina, ra qai vakaraitaka na yaca ni nodra daunitukutuku ena mai tabaka se volatukutukutaka na soqo.\nE kaya o Semonian: “Na ituvaki dredre nikua e rawa ni kauta tani noda vakacegu, era lai vakasamataka kina eso mera soro. Na soqo ni veiwasewase ena yabaki qo ena yaga vei ira na iVakadinadina i Jiova kei ira na sureti, ni na uqeti keda kece meda vosota tiko ga da qai kua ni soro.”\nDavid A. Semonian, Vale ni volavola ni iTukutuku, +1-845-524-3000\niMeli iMeli Tekivu na Nodra Soqo na iVakadinadina i Jiova


WILIKA ENA VOSA Acholi Afrikaans Ahanta Aja Albanian Albanian Sign Language Amharic Arabic Arabic (Lebanon) Argentinean Sign Language Armenian Armenian (West) Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Bengali Bicol Bislama Bissau Guinean Creole Bosnian Boulou British Sign Language Bulgarian Cambodian Catalan Cebuano Chichewa Chilean Sign Language Chin (Falam) Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitonga (Zimbabwe) Chitumbuka Chiyao Chokwe Cibemba Cinamwanga Croatian Croatian Sign Language Czech Dagaare Dangme Danish Dari Drehu Dutch English Esan Estonian Ethiopian Sign Language Ewe Fante Faroese Finnish Finnish Sign Language Fon Frafra French French Sign Language Ga Galician Garifuna Georgian German Greek Greek Sign Language Greenlandic Guarani Guerze Gujarati Gun Guéré Haitian Creole Hausa Haya Hebrew Hiligaynon Hindi Hmong (White) Hungarian Iban Ibinda Icelandic Igbo Iloko Indonesian Indonesian Sign Language Irish Irish Sign Language Isoko Israeli Sign Language Italian Italian Sign Language Japanese Japanese Sign Language Jula Kabiye Kabuverdianu Kachin Kannada Karen (S'gaw) Kazakh Khakass Kikaonde Kikongo Kikuyu Kiluba Kimbundu Kinyarwanda Kirghiz Kisi Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Laotian Latvian Latvian Sign Language Lingala Lithuanian Lithuanian Sign Language Low German Luganda Luo Macedonian Macushi Malagasy Malay Malayalam Malaysian Sign Language Maltese Mam Mambwe-Lungu Marathi Mauritian Creole Mazahua Meru Mingrelian Mixtec (Huajuapan) Mizo Mongolian Moore Myanmar Nahuatl (Huasteca) Nambya Ndebele (Zimbabwe) Ndonga Nepali Nepali Sign Language New Zealand Sign Language Ngangela Norwegian Nyaneka Obolo Oromo Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Persian Peruvian Sign Language Piaroa Pidgin (West Africa) Polish Portuguese (Brazil) Portuguese (Portugal) Portuguese Sign Language Pular Punjabi Punjabi (Shahmukhi) Quebec Sign Language Quechua (Ayacucho) Quechua (Cuzco) Quechua (Huaylla Wanca) Quichua (Imbabura) Quichua (Santiago del Estero) Rarotongan Romanian Romany (Argentina) Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Runyankore Russian Rutoro Sango Saramaccan Sarnami Sehwi Sepedi Serbian (Cyrillic) Serbian (Roman) Setswana Seychelles Creole Shona Shughni Sidama Sinhala Slovak Slovenian Slovenian Sign Language Spanish Sranantongo Svan (Lower) Svan (Upper) Swahili Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Thai Sign Language Ticuna Tigrinya Tiv Toba Tojolabal Tok Pisin Turkish Turkish Sign Language Twi Ukrainian Umbundu Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Welsh Wichi Wolof Xhosa Yoruba vakaViti\nVakavoutaki 1 Epereli, 2018\nME NANUMI: NI O VAKAYAGATAKA NEIMAMI WEBSITE SE NI O SOLIA NA KEMU ITUKUTUKU, O SA VAKADONUYA ME VAKAYAGATAKI NA KEMU ITUKUTUKU ENA INAKI E VAKAMACALATAKI ENA VEIVAKADEITAKI QO, ME SALAVATA KEI NA LAWA SE IDUSIDUSI E VAUCA NA MAROROI NI ITUKUTUKU.\nDokai Nomu Dodonu\niVakavakayagataki ni iTukutuku\nTaqomaki kei na Maroroi ni iTukutuku\nSo Tale Era Dau Veivuke\nVeiveisau e Dau Vakayacori\nSo Tale na iVukevuke\nE raici vakabibi na taqomaki kei na maroroi ni kemuni itukutuku. E vakamacalataki ena idusidusi qo na sala ena vakayagataki kina na kemu itukutuku ena neimami website. Ena vakatakilai eso na kemu itukutuku ni o vakayagataka na neimami website, ia keimami kila ni bibi me maroroi na itukutuku qori, me vakaraitaki tale ga vei kemuni na sala ena vakayagataki kina. Me salavata kei na idusidusi qo, na itukutuku ena rairai vinakati mo vakatakila e okati kina na yacamu, nomu imeli, katonimeli, naba ni talevoni, kei na so tale na kemu itukutuku. E sega ni gadrevi mo solia na kemu itukutuku ke o via raica na ka e vakarautaki ena neimami website. Na vosa “website” e okati kina na website qo, kei na so tale na ka e vakarautaki me vaka na jw.org, tv.jw.org, stream.jw.org, kei na wol.jw.org.\nE vakarautaka na website qo na Watchtower Bible and Tract Society of New York, Inc. (“Watchtower”). E sega ni rawatubu na isoqosoqo qori qai tiko mai Niu Yoka na kena itikotiko liu. E tokona nodra cakacaka na iVakadinadina i Jiova kei na nodra veivakavulici ena iVolatabu. Ke o dolava e dua na akaude ena website qo, cau, kerea mo vulica wale na iVolatabu, se dua tale na ka e vinakati kina mo vakatakila na kemu itukutuku, o sa vakadonuya mo muria na kena idusidusi vakarautaki. O sa vakadonuya tale ga me maroroi na kemu itukutuku ena veivanua veiganiti e Merika, me kumuna, vakayagataka, vakauta, qai maroroya na kemu itukutuku na isoqosoqo e vakarautaka na website qo. E dui tu e veivanua na isoqosoqo kilai vakalawa e qarava nodra cakacaka na iVakadinadina i Jiova, e rawa ni okati e keri na veivavakoso, valenivolavola ni tabana, kei na so tale na isoqosoqo ni iVakadinadina i Jiova.\nNa ivakavakayagataki ni kemu itukutuku e vakatau ena ka o cakava ena website. Kena ivakaraitaki, ke o cau ina dua na isoqosoqo kilai vakalawa ni iVakadinadina i Jiova, ena vakau ina isoqosoqo qori na yacamu, nomu naba, kei na so tale na ka e rairai tarogi vei iko ni o vakalewena na fomu ni cau. Ke o kerea mo vulica na iVolatabu, ena vakau na yacamu, nomu naba, kei na nomu kerekere ina valenivolavola ni tabana se dua na ivavakoso ni iVakadinadina i Jiova ena nomu vanua.\nKe lavaki ena nomu vanua me muri na lawa e vauca na maroroi ni itukutuku, raica na vanua o rawa ni veitaratara kina ena iwasewase Data Protection Contacts.\nE raici vakabibi na taqomaki kei na maroroi ni kemu itukutuku. E nuitaki na iwalewale e vakayagataki me maroroi kina na kemu itukutuku. Ni taqomaki vinaka na kemu itukutuku, ena sega ni raica se wilika e dua ga sa rawa, sega ni vakayagataki se vakatakilai vakaveitalia, sega ni veisautaki se boko e dua na ka, sega tale ga ni yali tawamacala. Era kila o ira kece na kumuna na itukutuku, kei ira eso era kerei mera veivuke ni dodonu mera maroroya na kemu itukutuku. Ena maroroi tiko na kemu itukutuku me yacova ga ni sa vakayacori na inaki a kerei kina, se ni sa oti na gauna e lavaki vakalawa me maroroi kina na itukutuku.\nE taqomaki vinaka na kemu itukutuku ni vakau ina veivanua e veiganiti me vakau kina, qori ni vakayagataki na porokaramu ni kompiuta me vaka na Transport Layer Security (TLS). E vakayagataki na porokaramu ni kompiuta e tiko ga o ira na rawa ni vakayagataka. E taqomaki vinaka na vanua e maroroi kina na itukutuku se mani kompiuta se vale. E dau dikevi wasoma tale ga na iwalewale e vakayagataki me maroroi qai taqomaki kina na kemu itukutuku. E raici vakabibi na maroroi kei na taqomaki ni kemu itukutuku me kua kina ni raica se wilika e dua ga sa rawa.\nKe o dua na gone o qai via raica na neimami website, me rau raica na nomu itubutubu se o koya e qaravi iko tiko, na nomu vakalewena na kemu itukutuku. Ke rau vakadonuya na itubutubu se o koya e veiqaravi me vakalewena o gone na kena itukutuku ena website qo, sa veivakadonui tale ga ya ni nona muria o gone na idusidusi e vauca na vakayagataki ni website.\nO na dusimaki ena so na gauna ena website qo mo lai raica e dua tale na website ni dua beka na kabani e kerei me veivuke (kena ivakaraitaki, ena vakaleweni ni fomu ena internet). O na kila ni o sa gole ina dua na website va qori ni duatani na kena irairai, sa na veisau tale ga na yaca ni website ena vanua e dau taipataki kina e cake. Nira kerei eso mera veivuke, ena dau dikevi wasoma nodra idusidusi me baleta na maroroi kei na taqomaki ni itukutuku. Qori me vakadeitaki kina ni nodra idusidusi e tautauvata kei na kena e muri ena neimami website. Ke tiko nomu vakatataro me baleta na nodra idusidusi o ira era dau kerei mera veivuke, yalovinaka rai ena nodra website.\nE vakayacori tu ga na veiveisau ena website qo, kena ivakaraitaki ni gadrevi me vakavinakataki eso na ka e vakarautaki se ni vakacurumi eso na ka vovou. Na veiveisau va qori, veiveisau ni lawa kei na iyaya vovou vakalivaliva e vakavuna me veisau tale ga ena so na gauna na iwalewale ni maroroi itukutuku. Ke veiganiti me veisau na idusidusi, ena laurai ena iwasewase qo na veiveisau e vakayacori me rawa ni kilai na itukutuku e kumuni kei na kena ivakavakayagataki.\niMeli iMeli Veivakadeitaki


“Me Vakarokorokotaki na Yacamuni” | Vale ni Vakatawa Vulici\nULUTAGA NI VULI 23\n“Kemuni Jiova, na yacamuni e tu ga me tawamudu.”—SAME 135:13.\nSERE 10 Lagiti Jiova na Noda Kalou!\n1-2. Na ulutaga cava era taleitaka na iVakadinadina i Jiova mera veivosakitaka?\nE RUA na ile bibi e vauci keda tiko nikua—na veiliutaki cecere i Jiova kei na vakalasui ni veika e vakalewai kina. Eda dau taleitaka na iVakadinadina i Jiova meda veivosakitaka na ulutaga va qori. Ia e sega ni kena ibalebale qo meda vakaduiduitaka na veiliutaki cecere ni Kalou kei na vakarokorokotaki ni yacana. E dua tiko ga na kedrau ibalebale.\n2 Eda sa raica ni dodonu ga me vakarokorokotaki na yaca ni Kalou, me kua ni beitaki ena dua na ka. Eda kila tale ga ni vinakati me vakadinadinataki ni vinaka duadua na veiliutaki i Jiova. Qori e bibi sara ga vei keda, dodonu tale ga meda kauai kina.\n3. Na cava e okati ena yaca i Jiova?\n3 Na yaca Jiova e vauci kece kina na veika me baleta na Kalou, okati kina na ivakarau ni nona veiliutaki. Nida kaya gona ni bibi meda vakalasuya na veika e vakalewai kina na yaca i Jiova, eda vakaraitaka sara tiko ga ni dodonu me vakadinadinataki ni vinaka duadua na nona veiliutaki. E veisemati voleka na yacana kei na ivakarau ni nona veiliutaki, ni Kalou Kaukaua Duadua, e Turaga Cecere tale ga.—Raica na kato “ Ka e Okati ena iLe Bibi.”\nKa e Okati ena iLe Bibi\nDua na ile bibi e vauci keda kece: Na vakarokorokotaki ni yaca i Jiova. (Isik. 36:23; Maciu 6:9) Vakacava e tawacala dina o koya e vakatokai ena yaca Jiova? Kena ibalebale qo ni savasava tu ga, e vinaka, dodonu qai dauloloma? E levu na ka e okati kina. Ni liutaka o Setani na saqati ni veiliutaki ni Kalou, ena vinakati gona me saumi na taro qo: E dodonu me veiliutaki o Jiova? E vinaka duadua nona veiliutaki? Ni talaidredre me vakataki Setani o Atama, Ivi, levu nodrau kawa, kei na so mada ga na agilosi, ena vinakati me vakadinadinataki e dua tale na ile: O cei vei ira na ibulibuli vuku i Jiova ena yalodina tiko ga, oya me tutaka na yacana tabu, ena qaravi koya tale ga ni lomani koya? E volatukutukutaki na iotioti ni ile qori ena ivola na Jope.—Jope 2:3, 4; 27:5.\n4. E vakamacalataka vakacava na Same 135:13 na yaca ni Kalou? Na taro cava ena saumi?\n4 E duatani na yaca i Jiova. (Wilika Same 135:13.) Na cava e rui bibi kina na yaca ni Kalou? A vakaucacataki vakacava ena imatai ni gauna? Ena vakarokorokotaka vakacava na Kalou na yacana? Eda na tutaka vakacava? Meda sauma mada na vica na taro qori.\nNA BIBI NI YACA\n5. Na cava eda na rairai vaqaqa nida vakasamataka na vakarokorokotaki ni yaca ni Kalou?\n5 “Me vakarokorokotaki na yacamuni.” (Maciu 6:9) Qori na ka e vakabibitaka o Jisu ena nona masu. Ia na cava e vakaibalebaletaka? Ni vakarokorokotaki e dua na ka, e kena ibalebale ni vakasavasavataki se me uasivi. Era na rairai vaqaqa eso, ‘Sega ni sa macala tu ga ni savasava na yaca i Jiova, e uasivi tale ga?’ Me saumi na taro qori, ena vinakati meda vakasamataka na veika e vauci ena dua na yaca.\n6. E bibi vakacava na yaca?\n6 Na yaca e sega ni vauci ga kina na kena ivolavolai se icavucavuti. Dikeva mada na ka e tukuna na iVolatabu: “Me digitaki na yaca rogo vinaka me kua na iyau levu.” (Vkai. 22:1; Dauv. 7:1) Na cava e vakabibitaki kina va qori na yaca? Ni vauci tiko kina na kena irogorogo e dua kei na ka era nanuma eso me baleti koya. E sega ni bibi sara na kena ivolavolai se kena icavucavuti—e bibi duadua o koya e vakatokai vua na yaca qori kei na nodra rai eso tale nira rogoca na yacana.\n7. E vakarogorogocataki vakacava na yaca ni Kalou?\n7 E vakarogorogocataki o Jiova ni vakatetei na itukutuku lasu me baleti koya. Ni yaco qori, e kena inaki ga me vakarogorogocataki na yacana. Na imatai ni gauna e yaco kina qori, oya ena itekitekivu ni bula ni kawatamata. Dikeva mada na ka e yaco.\nIMATAI NI GAUNA E VAKAUCACATAKI KINA\n8. Na cava erau kila o Atama kei Ivi? Na taro cava e basika?\n8 Erau kila vinaka o Atama kei Ivi na yaca i Jiova, vaka kina na veika dina me baleti koya e vakatokai kina. Erau kila ni Dauveibuli, e ivurevure ni nodrau bula, e vakarautaka nodrau itikotiko ena Parataisi totoka, me rau isa ni vakawati uasivi tale ga. (Vkte. 1:26-28; 2:18) Vakacava, rau na vakayagataka tiko ga na nodrau vakasama uasivi me rau vakananuma vakatitobu na veika e cakava vei rau o Jiova? Rau na saga me rau lomani Jiova vakalevu, me rau dokai koya tale ga? E qai matata na kena isau ni temaki rau na meca ni Kalou.\n9. Na cava e tukuna o Jiova vei rau na imatai ni veiwatini ena Vakatekivu 2:16, 17 kei na 3:1-5? E qaseqasetaka vakacava o Setani na nona taro?\n9 Wilika Vakatekivu 2:16, 17 kei na 3:1-5. E vakayagataka o Setani e dua na gata me vosa vei Ivi, e taroga vua: “E kaya sara ga na Kalou mo drau kua ni kana mai na vunikau kece e tu ena were?” Na taro qori e vakavotui kina na lasu qaseqase e vaka na poisoni e vunitaki tu. A tukuna na Kalou ni rawa ni rau kana ena vunikau kece, vakavo ga e dua. E sega ni tukuni rawa na levu ni vunikau e rawa ni rau kana kina. (Vkte. 2:9) Dua dina na Kalou daulomasoli o Jiova. Ia e dua na vunikau e vakatabuya. Na taro gona i Setani e moica vaqaseqase na ka dina. E vaka me tukuna tiko ni sega ni daulomasoli na Kalou. E rairai vaqaqa gona o Ivi, ‘E bureitaka tiko vei au o Jiova e dua na ka vinaka?’\n10. E vakaucacataka vakacava o Setani na yaca ni Kalou? Na cava e yaco kina?\n10 Na gauna e taro kina o Setani, a kila tiko o Ivi ni nona iLiuliu o Jiova. E tukuna vei Setani na ka e vakarota vua na Kalou. E kaya mada ga ni sega ni dodonu me rau tara na vunikau vakatabui. E kila ni vakarota na Kalou ni rau na mate ke rau talaidredre. Ia e kaya o Setani: “Drau na sega dina ni mate.” (Vkte. 3:2-4) E sega wale ga ni tukuna o Setani ni lasu o Jiova. Qo sa vakaucacataka sara tiko ga na yaca ni Kalou ni tukuna tiko vei Ivi ni lasulasu o Jiova. E yaco kina o Setani me Tevoro, se dauvakaucaca. E vakacalai Ivi sara ga o Setani, mani vakabauti koya. (1 Tim. 2:14) Sa nuitaki Setani vakasivia, sega ni o Jiova. Oya na vuna e totolo kina nona vakatulewa ca o Ivi. E talaidredre vei Jiova ni kania na vuanikau e vakatabuya. Oti e solia tale ga eso vei Atama.—Vkte. 3:6.\n11. Na cava a rawa ni rau cakava o Atama kei Ivi? Cava erau sega ni cakava?\n11 Vakasamataka mada na ka e dodonu me tukuna o Ivi vei Setani, vakacava ke tukuna qo: “Au sega ni kilai iko, au kilai Tamaqu ga o Jiova, au lomani koya, au nuitaki koya tale ga. E solia tu vei au kei Atama na ka kece. Sa dua na ka nomu mai via vakaucacataki koya? Lako tani!” Ena marau mada ga o Jiova ke rogoca ni vosa va qori na luvena yalewa lomani! (Vkai. 27:11) Ia e sega ni dei na loloma i Ivi se o Atama. Ni rau sega ni lomani Tamadrau, rau sega ni tutaka na yacana ni vakaucacataki.\n12. E temaki Ivi vakacava o Setani me vakatitiqa? Na cava rau sega ni cakava o Atama kei Ivi?\n12 Eda sa raica mai nona temaki Ivi o Setani me vakatitiqa. E lomatarotarotaka kina o Ivi se mataqali Tama vakacava o Jiova. Rau mani sega ni tutaka o Atama kei Ivi na yaca i Jiova kei na kena irogorogo. E rawarawa sara nona vakacalai rau o Setani me rau talaidredre vua na Tamadrau. Qori na ivadi e vakayagataka tale ga o Setani nikua. E vakalewa na yaca i Jiova ni vakaucacataka. O ira na vakabauta na lasu i Setani, e totolo wale ga nodra vakacalai mera cata na veiliutaki dodonu i Jiova.\nVAKAROKOROKOTAKA O JIOVA NA YACANA\n13. E vakamacalataki vakacava ena Isikeli 36:23 na usutu ni iVolatabu?\n13 Vakacava o Jiova, ena vakawalena na vakaucacataki ni yacana qai sega ni vakadodonutaka? Sega, ena yavala dina! E vakabibitaki sara ga ena iVolatabu na sala e vakadodonutaka kina o Jiova na vakalewai ni yacana mai na were o Iteni. (Vkte. 3:15) Eda rawa ni kaya ni qo e usutu ni iVolatabu: O Jiova e vakarokorokotaka na yacana ni vakayagataka nona Matanitu e veiliutaki kina na Luvena, me vakalesuya mai vuravura na lewadodonu kei na bula sautu. E volai ena iVolatabu na kena itukutuku meda kila na sala ena vakarokorokotaka kina o Jiova na yacana.—Wilika Isikeli 36:23.\n14. E vakarokorokotaki vakacava na yaca i Jiova ena ka e cakava?\n14 E saga ena nona igu kece o Setani me tarova na inaki i Jiova. Ia e guce tu ga nona sasaga. E vakaraitaka na iVolatabu na ka sa cakava o Jiova, e vakadinadinataka ni vinaka duadua nona veiliutaki. E macala ni rarawataka vakalevu nona talaidredre o Setani kei ira nona ito. (Same 78:40) Ia e laurai nona vuku, yalovosovoso, kei na lewadodonu ena ka e cakava ni vakalewai na yacana. E vakaraitaka tale ga na nona kaukaua ena levu na sala. E talei duadua ni laurai nona loloma ena ka kece e cakava. (1 Joni 4:8) E cakacaka tiko ga o Jiova me vakarokorokotaka na yacana.\nE lasutaka o Setani na itukutuku me baleti Jiova ni vosa vei Ivi. Sa vica vata na senitiuri nona vakaucacataka voli na Kalou o Setani (Raica na parakaravu 9-10, 15) *\n15. E vakaucacataka tiko vakacava o Setani na yaca ni Kalou nikua? Cava e yaco kina?\n15 E vakaucacataka tiko ga o Setani na yaca ni Kalou nikua. E vakacalai ira e levu mera vakatitiqataka ni Kalou kaukaua o Jiova, e lewadodonu, e dauloloma. Kena ivakaraitaki, e saga o Setani mera vakabauta e levu ni sega ni Dauveibuli o Jiova. Ia ke ra mani vakabauta na Kalou, ena saga mera vakabauta tale ga ni sivia na ka e namaka, e sega ni vinaka. E vakavulica mada ga ni sega ni dauloloma o Jiova, e Kalou ca ni dau vakamai ira na tamata e eli. Nira vakabauta na lasu qori, ena totolo ga nodra cata na veiliutaki dodonu i Jiova. Ena vakaucaca tiko ga o Setani me yacova ni vakarusai, ena temaki iko mada ga. Vakacava ena qaqa?\nNOMU ITAVI ENA ILE BIBI QO\n16. Na cava o rawa ni cakava?\n16 E vakatara o Jiova meda vakaitavi tale ga na kawa ivalavala ca ena vakarokorokotaki ni yacana. O rawa sara ga ni cakava na ka erau sega ni cakava rawa o Atama kei Ivi. Eda bula tu qo ena vuravura era lewena e levu na dau vakaucacataka na yaca i Jiova, era beci koya tale ga. Ia o rawa ni vakayagataka na gauna qori mo vakamacalataka kina na ka dina—oya ni o Jiova e yalosavasava, yalododonu, vinaka, e dauloloma tale ga. (Aisea 29:23) O rawa ni tokona nona veiliutaki. O rawa sara ga ni tukuna yani ni qo duadua ga na veiliutaki e tutaka na lewadodonu, ena kauta tale ga mai na vakacegu kei na marau vei ira kece na ibulibuli.—Same 37:9, 37; 146:5, 6, 10.\n17. E vakatakila vakacava o Jisu na yaca i Tamana?\n17 Eda vakatotomuria na ivakaraitaki i Jisu Karisito nida tutaka na yaca i Jiova. (Joni 17:26) A vakatakila na yaca i Tamana ni vakayagataka, e vakavulica tale ga na veika me baleti koya. Kena ivakaraitaki, e vakadodonutaki ira na Farisi nira tukuna ni o Jiova e voravora, yalodredre, sega ni veikauaitaki se dau veivosoti. E vakavulica e levu mera kila ni dauyalorawarawa o Tamana, e dauvosovoso, dauloloma, dauveivosoti tale ga. E vukei ira mera kilai Jiova ni vakatotomuria vinaka na nona itovo ena nona bula e veisiga.—Joni 14:9.\n18. Eda rawa ni vakadodonutaka vakacava na lasu me baleti Jiova kei na nona vakaucacataki?\n18 Eda rawa ni vakatotomuri Jisu nida vakavulica na veika me baleti Jiova, oya ni Kalou dauloloma, e yalovinaka. Nida cakava qori eda vakadodonutaka na lasu e tukuni me baleti koya kei na nona vakaucacataki. Eda vakarokorokotaka na yacana, mera kila e levu ni savasava. Eda ivalavala ca, ia eda rawa ni vakatotomuri Jiova. (Efeso 5:1, 2) Nida vakaraitaka na veika dina me baleti Jiova ena noda vosa kei na itovo, eda sa vakarokorokotaka tiko na yacana. Eda vakalasuya na veika e vakalewai kina na yacana nida vakavulici ira e levu mera kila na ka dina. * Eda vakaraitaka tale ga nida rawa ni yalodina na kawa ivalavala ca.—Jope 27:5.\nEda vinakata mera mai kila na vuli iVolatabu ni yalovinaka o Jiova, e daulomasoli (Raica na parakaravu 18-19) *\n19. E yaga vakacava na Aisea 63:7 meda kila kina na inaki levu ni noda veivakavulici?\n19 Dikeva e dua tale na ka bibi eda rawa ni cakava. Nida veivakavulici, eda dau vakabibitaka na dodonu ni veiliutaki ni Kalou, ni tu vei Jiova na dodonu me liutaka na vuravura. E donu vinaka qori. E macala ni bibi meda vakavulica na lawa ni Kalou vei ira eso tale. Ia e bibi sara meda tuberi ira mera lomani Jiova na Tamada, mera yalodina tale ga vua. E vinakati gona meda vakabibitaka na itovo talei i Jiova kei na ka e kilai kina. (Wilika Aisea 63:7.) Nida veivakavulici va qori, eda sa vukei ira tiko mera lomani Jiova, mera talairawarawa nira via yalodina vua.\n20. Na cava ena veivosakitaki ena ulutaga tarava?\n20 Eda na qarauna vakacava noda itovo kei na noda veivakavulici me vinaka kina na irogorogo ni yaca i Jiova, mera torovi koya kina eso tale? Ena saumi na taro qori ena ulutaga tarava.\nEda kila vakacava ni bibi me vakarokorokotaki na yaca i Jiova?\nNa cava me vakarokorokotaki kina na yaca i Jiova ni sa savasava tu?\nNa cava nomu itavi ena vakarokorokotaki ni yaca i Jiova?\n^ para. 5 Na ile bibi cava eda vauci kece kina? Cava e bibi kina? Eda vauci vakacava ena kena vakadinadinataki? Noda kila na kena isau kei na so tale, ena vaqaqacotaka sara ga noda veiwekani kei Jiova.\n^ para. 18 Ena so na gauna e dau tabaki ena noda ivola ni sega ni vinakati me vakadodonutaki na vakalewai ni yaca i Jiova, ni sega ni dua e vakalewa nona vakatokai ena yaca qori. Ia e qai veisau na rai qori ena bose vakayabaki ni 2017. E kaya o Jeameni ni soqo: “Eda rawa ni kaya ni sega ni cala ke da masulaka me vakadodonutaki na vakalewai ni yaca i Jiova, baleta e bibi me vakadodonutaki na kena irogorogo.”—Raica na porokaramu ni Janueri 2018 ena jw.org®. Rai ena KA E VAKARAUTAKI > JW BROADCASTING®.\n^ para. 62 IVAKAMACALA NI IYALOYALO: Na Tevoro e vakaucacataka na Kalou ni tukuna vei Ivi ni dau lasulasu. E uqeta o Setani na lasu me baleti Jiova ena veisenitiuri sa sivi, oya ni Kalou ca, e sega tale ga ni buli keda.\n^ para. 64 IVAKAMACALA NI IYALOYALO: Ni veivakavulici tiko ena iVolatabu na tacida qo, e vakabibitaka na nona itovo talei na Kalou.\nw20 June t. 2-7


NA VULI BALETA NA WAI MAI NAWAISOMO - Viti FM\nWritten by Atu Kurumudu on April 14, 2022\nDina mada ni dau taladrodro vinaka tu na wai ni gunu kei na wai mai na vaivo ena veisiga mai Nawaisomo ena loma ni tikina vakaturaga o Nagonenicolo mai Naitasiri, ia, e sa dua na ka marautaki dina ki vei ira na kena cabe yani na matanitu me laki caka vuli ki vei ira na lewe ni koro ena kena qarauni na wai ni gunu, na kena maroroi, maninitaki ka qarauni talega.\nEna toqai tu enai vola itukutuku ni koro vakaturaga ko Nawaisomo na nodra gole cake yani na Minisita ni bula o Vuniwai Ifereimi Waqainabete mera laki sogota na vuli yaga oqo me baleta na wai ena Tusiti ni macawa qo naika 12 ni evereli.\nE kaya e dua na marama mai kea o Lanieta Likuwawu ni dua na ka talei na nodra mai kila vakarabailevu na yaga ni vuli oqo mai Nawaisomo.\nE kaya talega ko Laisenia Koroibuna ni sa qai vula 4 wale tikoga na nona taura voli nai tutu vaka-turaga-ni-koro ka sa dua dina na vuli yaga e laki vakayacora qo na tabana ni wai me vaka ni dau levu na leqa e dau yaco ena nodra wai ni gunu. Sa vukea na kena wali na veivakararamataki qo. Era lewe 20 era lewena na vuli qo mai Nawaisomo.


Sikovi Konilio na Yapositolo o Pita | iTalanoa Vakaivolatabu\nE TUCAKE tu oqori na yapositolo o Pita, ra qai tu mai dakuna e so na nona itokani. Ia na cava me mai cuva tiko kina vei Pita na tamata oqo? E dodonu beka nona cuva tiko oqori? O kila se o cei o koya?\nOqori o Konilio na turaganivalu ni Roma. Erau sega ni veikilai kei Pita, ia a tukuni vua me sureti Pita ina nona vale. Meda raica mada se yaco vakacava na ka oqo.\nEra Jiu na imuri taumada i Jisu, ia o Konilio e sega ni Jiu. E lomana na Kalou, e dau masu vua qai dau caka vinaka tale ga. Ena dua na yakavi, a rairai vua e dua na agilosi qai kaya: ‘Sa lomani iko na Kalou, ena sauma dina na nomu masu. Tala e so na tamata mera lai kauti Pita mai Jopa. E tiko ena vale i Saimoni, e baravi.’\nSega tale ni bera nona sa tala yani e so na tamata o Konilio mera lai qarai Pita mai. Ena siga e tarava, ni ratou sa voleka yani i Jopa, a tiko ena delanivale i Saimoni o Pita. Sa qai cakava na Kalou me raivotutaka o Pita e dua na isulu levu e lako sobu mai lomalagi, ra qai tu kina na veimataqali manumanu. Ena lawa ni Kalou na manumanu oqo era sega ni savasava me laukana. Sa qai rogo e dua na domo: ‘Tucake, vakamatea mo kania.’\nE sauma o Pita: ‘Sega! Au se sega vakadua ni kania na ka tawasavasava.’ E kaya tale vua na domo: ‘Kua ni kaya me tawasavasava na ka sa kaya na Kalou ni savasava.’ E yaco vakatolu na ka oqo. Ni se vakasamataka tiko ga o Pita na kena ibalebale, era sa yaco yani ina vale i Saimoni na italai i Konilio. Era tarogi Pita sara.\nE siro sobu mai o Pita qai kaya: ‘O yau na tamata dou vaqara tiko. Na cava dou mai cakava?’ Ni ratou vakamacalataka na nona tukuna e dua na agilosi vei Konilio me sureti koya ina nona vale, e vakadonuya o Pita me lako vata kei iratou. Ena siga ga e tarava eratou sa lai raici Konilio kina i Sisaria o Pita kei iratou na nona itokani.\nA soqoni ira mai na wekana kei ira na nona itokani voleka o Konilio. Ni yaco yani o Pita e mai kidavaki koya o Konilio. E tekiduru qai cuva vei Pita. Ia e kaya o Pita: ‘Tucake; o yau na tamata ga.’ Io, na iVolatabu e vakaraitaka ni sega ni dodonu meda cuva se sokalou vua na tamata. E dodonu meda qaravi Jiova duadua ga.\nSa qai vunau o Pita vei ira era a soqoni mai. ‘Au sa qai raica ni vakatara na Kalou mera qaravi koya o ira kece ga era vinakata.’ Ia ni se vosa tiko ga, sa tala mai na Kalou na yalo tabu, ra sa qai tekivu vosataka kina na tu oya na veimataqali vosa. Era kurabuitaka na veika oqo na tisaipeli Jiu era a lako vata mai kei Pita, nira nanuma ni vakadonui ira wale ga na Jiu na Kalou. E vakavulici ira na Kalou ni sega ni uasivi e dua na matatamata mai na dua tale. Oqori e dua na tikina vinaka meda nanuma tiko.\nCakacaka 10:1-48; 11:1-18; Vakatakila 19:10.\niMeli iMeli Sikovi Konilio o Pita


JONI 1 | FOV Bible | YouVersion\nSa tukuni ni sa Kalou ko koya na Vosa, ka yaco talega me tamata, 118. Ai tukutuku i Joni, 1939. Erau sa kacivi mei talatala i Jisu ko Adriu kei Pita. Eratou sa veikune ko Jisu kei Filipi kei Nacanieli, 4051.\n1E Nai vakatekivu sa bula ko koya na Vosa, a rau sa tiko vata kei na Kalou ko koya na Vosa, a sa Kalou ko koya na Vosa. 2E nai vakatekivu erau sa tiko vata ko koya oqo kei na Kalou, 3Sa cakava na ka kecega ko koya; a sa sega e dua na ka sa caka, me sega ni cakava ko koya. 4Sa tu vei koya na bula; ia na rarama ni tamata na bula. 5A sa cilava na butobuto na rarama; ia na butobuto sa sega ni kunea.\n6Sa dua na tamata sa talai mai vua na Kalou, a yacana ko Joni. 7O koya oqo sa lako mai me dautukutuku, me tukuni koya na Rarama, me ra vakabauta na tamata kecega e na vukuna. 8Sa sega ni rarama ko ya ko koya, ia sa nonai tavi me tukuna ga na Rarama.\n9Sai koya ga oqo na Rarama dina, sa lako mai ki vuravura ka vakararamataki ira na tamata kecega. 10Sa tiko e vuravura ko koya, a sai koya ka caka kina ko vuravura, ia ka sega ni kilai koya ko ira na kai vuravura. 11Sa lako mai ko koya kivei ira na kai nona, ka sega ni vakabauti koya ko ira na kai nona. 12Ia ko ira kecega sa vakabauti koya, sa solia vei ira ko koya me ra yaco rawa me ra luve ni Kalou, vei ira sa vakabauta na yacana: 13era sa vakasucumi, e sega e na vukudra na qase, se na sucu vakayago, se na veitalia ni tamata, mai vua ga na Kalou.\n14A sa yaco me tamata ko koya na Vosa, ka tiko vata kei keda, (ia keitou a raica na nonai ukuuku, ni sa vaka nai ukuuku ni Le dua bauga sa vakatuburi maivei Tamana,) sa sinai e na loloma kei na dina.\n15Sa tukuni koya ko Joni ka kacivaka, ka kaya, Sai koya oqo kau a vosataka, O koya sa muri au sa uasivi cake vei keirau: ni sa liu vei keirau ko koya.\n16Ia eda sa rawata kecega, mai na ka sa sinai tu vua, a loloma sa vakaikuritaki. 17Ia ko Mosese sa soli kina na vunau; ko Jisu Karisito sa yaco kina na loloma kei na dina. 18E sega e dua na tamata sa raica na Kalou e na dua na gauna; na Luvena ga e dua bauga, sa vakatubura ko koya, ko koya sa tiko e na lomasere i Tamana, sa tukuni koya.\n19IA sai koya oqo nai tukutuku i Joni, ni sa tala eso na bete ka so na luve i Livai ko ira na kai Jutia mai Jerusalemi me ra tarogi koya, Ko cei beka ko iko? 20A sa tukuna ko koya, ka sega ni cakitaka; ka tukuna ga, Au sa sega ni koya na Karisito koi au. 21A ra sa tarogi koya, Ko cei tale? ko Ilaija beka? A sa kaya ko koya, E segai. Ko iko beka na parofita ko ya? A sa kaya ko koya, E segai. 22Era sa qai kaya vua, Ko cei beka ko iko? me keitou tukuna vei ira sa talai keitou: ko sa tukuni iko mei cei? 23Sa kaya ko koya, Koi au na domo ni dua sa kacikaci e loma ni veico, Vakadodonutaka na sala i Jiova me vaka sa kaya ko Aisea na parofita.\n24Ia ko ira sa talai, era sa talai maivei ira na Farisi. 25A ra sa tarogi koya, ka kaya vua, Ko sa qai veipapitaisotaki e na vuku ni cava, ni ko sa sega ni koya na Karisito, se ko Ilaija, se na parofita ko ya? 26Sa vosa vei ira ko Joni, ka kaya, Au sa veipapitaisotaki e na wai: ia ka sa tu e na kemudou maliwa e dua dou sa sega ni kila; 27sai koya oqo, sa muri au ka sa uasivi cake vei au, ia na wa ni nonai vava kau sa sega ni yaga meu sereka. 28Sa caka na veika oqo mai Pecani e na tai kadua ni Joritani, a tikina sa veipapitaisotaki kina ko Joni.\n29E na mataka sa raici Jisu ko Joni ni sa lako tiko mai vua, a sa kaya, Raica na Lami ni Kalou, ko koya sa kauta tani na nodrai valavala ca na kai vuravura! 30Sai koya oqo kau a tukuna, Sa muri au e dua na tamata, sa uasivi cake vei au; ni sa liu vei keirau. 31Ia kau a sega ni kilai koya; ia me ra kilai koya ko ira na Isireli, ko koya oqo kau sa lako mai kina ka veipapitaisotaki e na wai.\n32A sa tukuna ko Joni, ka kaya, Au a raica na Yalo Tabu ni sa lako sobu mai lomalagi me vaka na ruve, a sa mai toka vua: 33ia kau a sega ni kilai koya eliu: ia ko koya sa talai au mai meu veipapitaisotaki e na wai, sa kaya ga vei au, O koya ko na raica ni sa lako sobu kina na Yalo Tabu, a sa mai toka vua, sai koya oqo sa veipapitaisotaki e na Yalo Tabu. 34Ia kau a raica, ka tukuna ni sai koya oqo na luve ni Kalou.\n35E na mataka sa tu tale ko Joni, ka lewe rua na nona tisaipeli; 36a sa vakaraici Jisu ni sa lako, a sa kaya, Raica na Lami ni Kalou! 37A sa rogoca na nona vosa koi rau na tisaipeli, ka rau sa muri Jisu. 38Sa qai vuki ko Jisu, ka raici rau ni rau sa muria, ka kaya vei rau, A cava drau sa vakasaqara? Erau sa qai kaya vua, Rapai, (a kenai balebale, Vakavuvuli,) ko sa tiko maivei? 39Sa kaya vei rau ko koya, Lako mai ka raica. Erau sa lako, ka raica na yasana sa tiko kina ko koya, ka ratou sa tiko vata kaya e na siga ko ya: a sa voleka nai katini ni aua.\n40Sa dua vei rau sa rogoci Joni, ka muri Koya, ko Adriu na taci i Saimoni Pita. 41Sa kunea eliu na tuakana ko Saimoni, ka kaya vua, Keitou sa kunea na Mesaia; (a kenai balebale, na Karisito.) 42A sa kauti koya kivei Jisu. Ia sa vakaraici koya ko Jisu, ka kaya, O iko ko Saimoni na luve i Jona: ko na vakatokai ko Kifa: (a kenai balebale ko Pita.)\n43E na mataka sa via lako yani ki Kalili ko Jisu, a sa kunei Filipi, ka kaya vua, Muri au. 44A kai Peciseita ko Filipi, a nodrau koro ko Adriu kei Pita.\n45Sa kunei Nacanieli ko Filipi, ka kaya vua, Keitou sa kunei koya sa volavola kina ko Mosese e na vunau, kei ira talega na parofita, ko Jisu na kai Nasareci, a luve i Josefa. 46A sa kaya vua ko Nacanieli, E tubu rawa beka mai Nasareci e dua na ka vinaka? Sa kaya vua ko Filipi, Lako mai mo raica.\n47Sa raici Nacanieli ko Jisu ni sa lako tiko mai vua, a sa kaya ni sa tukuni koya, Raica e dua na luve i Isireli dina, sa sega vei koya na dauveivakaisini! 48Sa kaya vua ko Nacanieli, O ni sa kilai au maivei? Sa vosa ko Jisu, ka kaya vua, Ni sa bera ni kacivi iko ko Filipi, ni ko a tiko e ruku ni lolo, au a raici iko. 49Sa vosa ko Nacanieli, ka kaya vua. Vakavuvuli, koi kemuni na Luve ni Kalou, koi kemuni na nodra Tui na Isireli. 50Sa vosa ko Jisu, ka kaya vua, Niu sa kaya vei iko, Au a raici iko e ruku ni lolo, ko sa vakabauta, ne? ko na raica na veika sa uasivia oqo. 51A sa kaya vua ko koya, E dina, e dina, au sa kaya vei kemudou, E na gauna maimuri dou na raici lomalagi ni sa tawase, kei ira na agilose ni Kalou ni ra sa lako cake ka lako sobu vua na Luve ni tamata.\nLearn More About Vakavakadewa Makawa


Sun Mercury aspects | Astrology | William Lamont Astrologer |\nSun conjunct Mercury - Sun semi sextile Mercury\nMercury ni Conjunct ni matanisiga\nOilei mada ga dabe kina ka vakasamataka na vuravura taucoko, o kila ni Mercury sa na voleka sara ni vuravura me na matanisiga sa revolves era sa LOL. Me 'u vakilakila au tovolea me dusia ena dua na sala ni ivakatakarakara ni vakanananu kei na vakasama ni tamata revolve wavoki e kea na o primal kei na nodra vakasama vakatagane na cava era sa dina sara ni sa ni tovolea me vakaraitaka se vakaraitaka na dominance ena se sara mada ga na lewa vata kei. Oqori na tamata kece ga se vakacava sara na kemuni na noqu itokani era digitaki baleta ni sa sega walega revolves wavoki e ia na gauna o doka keda vata kei na nomu itikotiko ena bula oqo Mercury kei na matanisiga ena vanua e veisotari vakavinaka kei vakai ira. Era a e dua na takete cosmic ka rau wasea ka yaco me rau adaptable vakai me toso kina na takete oqori. Ena bula oqo o vakalougatataki ena ni vakasotari vata na vakanananu kei na uto ni primal kei na na adaptability me vakaraitaka vei ira e dua vei rau kivei iko se o ira tale eso, me adaptable me ra vakasamataka vakatitobu cakacaka kina vakavuku ka veilakoyaki ena nomu vakilai se wavokita oqo na rawarawa vakavuravura vata kei na rawarawa. Ena balavu kece ni gauna o na maroroya na vakilai ni tiko 3 mona sega ni 1 o na maroroya e dua na affinity kei na vakasama ia Yalovinaka kakua ni guilecava mo dikeva na kana magiti nomu vakatamata & amp; yalomu na imatai vakavotuya tale vei keda e dua na ka cecere cake mai na mani & amp; na kena ikarua e dua na iLutua ni noda bula ena loma ni gaunaach tale eso.\nMercury ni Trine ni matanisiga\nMercury sega ni toso sivia e 28 na koroi eso mai na matanisiga ka o koya era na sega ni trine ena 120 na diqiri ena e dua na ivolakabi ni veiitikotiko.\nMercury ni Sextile ni matanisiga\nMercury sega ni toso na sivia ni 28 na diqiri mai na matanisiga ka o koya era na sega ni sextile ena 60 na diqiri ena e dua na ivolakabi ni veiitikotiko.\nMercury ni Sextile ni tubu ni matanisiga\nMercury sega ni toso na sivia ni 28 na diqiri mai na matanisiga kei na o koya sega ni taucoko na noda tubu na sextiles ena 30 na diqiri ena e dua na ivolakabi ni veiitikotiko. Ia eso beka kina ena loma ni orb.\nAu me vaka na vakanananu tovolea vakakina kau raitayaloyalotaki oqo o sa tiko ena trenches na kena WW2 e tiko ga na rogorogo cudru shot nona vakalukalu mai vei na trench kei na vagauna ni rorogo ni dakai ni misini ni bukawaqa. Me na vakauta na itui ni ivakaro sobu na ota me baleta e dua na ravuti ni 00:00 tiko kina na trenches ni meca. E ka ni rarawa, e lauvana na retio ka sa sega ni dua na sala ni veitaratara ki na eso trenches kei na bunkers na ituvatuva. Vakakina na kavetani sa tau mo cici muria toka e na trench e tukuni ira na tamata kecega. Qai ena na lalaga kei na gasau vidi yani ki na qara ni valu ka lesu tale yani ka me vaka e dua na itaube ni pollinating na senikau ni sa lauvana ena cici mai na dabibi kei na gauna kecega ni maroroi ni dau. Sa donu e kina oqo ni sa noqu na gauna e rawa ni o raici iko ena dua na itutu e vakalevu ni cakacaka kei na nona opponent e vuqa ena so na gauna ia o na me vukei ira na tani ka sa e vakamareqeta me cakava vakakina. E rawa ni o ni na drega ena e dua na cakacaka vata e tu vua se me vaka e dua na veikilai yadua ki na dua na itikotiko rabailevu ga ni yaloqaqa ka sega ni yavalati rawa ena iwasewase ni ivolakabi na Mercury ni matanisiga tubu-sextiles.\nMercury ni veisaqasaqa ni matanisiga\nMercury sega ni toso sivia e 28 na diqiri mai na matanisiga ka o koya era sa saqata sega ni ena 180 na diqiri ena e dua na ivolakabi ni veiitikotiko.\nMercury ni lomanibai ni matanisiga\nMercury sega ni toso sivia e 28 na diqiri mai na matanisiga ka o koya era sega ni vakatekivu muria taucoko ena 90 na diqiri ena e dua na ivolakabi ni veiitikotiko.\nMercury ni lomanibai ni tubu ni matanisiga\nMercury sega ni toso sivia e 28 na koroi eso mai na matanisiga ka o koya era sega ni lomanibai ni tubu ena 45 na diqiri ena e dua na ivolakabi ni veiitikotiko.\nMercury ni Quincunx ni matanisiga\nMercury sega ni toso sivia e 28 na koroi eso mai na matanisiga ka o koya era sega ni quincunx ena 150 na diqiri ena e dua na ivolakabi ni veiitikotiko.


TLTB - Na Cakacaka ena TLTB\nNa Tauyavu ni Matabose\nCocovi eso e sa Rawati\nTukutuku ni Kabani\nTukutuku Me Baleta Na Kabani\nTuvatuva Levu ni 2018\nTabana ni Veiqaravi\nValenivolavola ni TLTB\nDola ni Valenivolavola\nLawa Veiwekani Eso\nTaro me Baleta na Lisi\nTaro Kei Na Kenai Sau\nNa Cakacaka ena TLTB\nLisi Tale Eso\nTiki ni Qele Lala\nFomu ni Kere Lisi\nVeiqaravi Tale Eso\nKomiti ni Veivakatoroicaketaki ni Qele\nVakatataro ena Lisi\niTaukei ni Qele\nNa Dodonu ni iTaukei\nNa Maroroi ni Qele\nNa Qele Kovu\nSchedule A & Schedule B\nNa Tabana ni iTaukei ni Qele\nWasei Vakatautauvata ni Lisi\nLavo ni Yabaki 18\nGagadre mai Vanua Tani\nGaunisala ni Vakatubuilavo\nVeika e Gadrevi mai na IF\nVakaleweni ni Fomu\nFomu ni Kerekere\nNai Walewale ni Sausaumi\nDinau ni Rede\nTuvatuva ni Lavo Lavaki\nVakaraitaki ni Gagadre ena Qele /EOI\nKere Veivakadonui mo Volivoli /Tender\nMaroroi ni Yaubula\nNa Draki Veisau\nNa Taqomaki ni Noda Vuravura\nVeitokoni ki na Matanitu\n► iTaukei ► Na TLTB ► Na Cakacaka ena TLTB\nNa Cakacaka ena Matabose ni Qele Maroroi\nNa Matabose ni Qele Maroroi e ulu ni veiliutaki ena kena qarauni, maroroi kei na cakacakataki ni 91 na pasede ni qele taucoko e Viti. E vakatabakidua na neitou veiqaravi ena soli ni lisi kei na laiseni ni qele vakaitaukei, ka rawa ni vakayagataki ena teitei, caka bisinisi, vevakatoroicaketaki, veivakavaletaki, kei na so tale na lisi e duidui vakalailai me vaka na tabana ni saravanua, tabana ni vakau i tukutuku, tabana ni caka i yaloyalo, na maroroi ni yau bula, veivakamarautaki, tabana ni livaliva kei na veivakatoroicaketaki ena veikoro lelevu. Eda dau kilai tani ena noda i tovo, ka keitou dau guta me keitou vanua ni veiqaravi uasivi duadua.\nEna neitou volau ni veiqaravi, e rawa vei iko mo vakadeuca vakamatau na veitabana duidui ni veiqaravi e tu, ka soli talega na galala mo tara cake nai walewale ni veiqaravi e duidui mai na kena sa tiko rawa. Ena tabacakacaka rabailevu vakaoqo, keitou veivakauqeti meda vulica ka kila na cakacaka ena veitabana duidui e tiko. Keitou dau solia na veika e gadrevi me caka ni tekivu na cakacaka, ka keitou tara cake na bula vakacakacaka me nanamaki ka tu vakarau me sotava na veika ena yaco mai. Keitou kila talega ni tiko nai tuvatuva ni tamata yadua, ka rawa ni veisau, ka keitou tokona na nomu digidigi vaka tamata yadua se vakacakacaka.\nE dua na yavu ni neitou vakabauta ni vu ni qaqa na cakacaka vata. Keitou vakabauta ni kaukauwa ni timi e vu mai na sasaga ni tamata yadua. Oya na vuna keitou vakarautaka kina na veika e veiganiti vata kaya. Na totolo kei na kila e tiko vei ira na Dauniveiqaravi, e vukea na tabacakacaka ena kena vakayagataki na vei walewale vovou (technology) ni veiqaravi ka vakakina na sotavi ni bula vakailavo (economic). E dina ga ni sa sivia e 70 na yabaki na neitou veiqaravi, keitou vakavoutaka wasoma nai walewale ni neitou veiqaravi me rawa ni uasivi tikoga na veika keitou kilai tani kina. E kenai lutua levu ni rawa ni ko mai tauyavutaka e dua na gaunisala ni nomu kilai iko cake vakavinaka kei na veika o via cakava.\nKeitou vakayaloqaqataki iko mo mai lewena na mata timi oqo ka tara cake e dua na bula kaloumana ka sautu.\nSenior Accountant The position will have primary day-to-day responsibility for planning, implementing, managing and controlling all financial-related activities of TLTB and to maintain income and expenditure in line with agreed annual budgets. This will include direct responsibility for accounting, finance, budgeting and forecasting, costing, property management and financial management of all lease funds.


Ke o lolositaka tiko nona takali e dua na lewe ni nomu vuvale, na cava ena rawa ni vakacegui iko? Raica mada na sala e vakacegui ratou kina e tolu na itabagone na iVolatabu ena gauna eratou lolosi voli kina.\nTALANOATAKA O DAMI\nA mosi ga vakalailai na ului noqu ta. Gauna sa kaukaua kina na mosi, a qirita sara na lori e dau usa tauvimate i valenibula o noqu na. Au se nanuma vinaka tu na nona kau o noqu ta i valenibula, au sega ni kila ni sa iotioti ni gauna ya keirau na veirai kina. Oti e tolu na siga, a mate o noqu ta ena matenimona. Au se qai yabaki ono ga ena gauna qori.\nE vica na yabaki noqu beitaki au voli ena nona mate o noqu ta. Au dau vakasamataka na gauna sa kau kina i valenibula, au qai veinanuyaka: ‘Cava au duri tu ga kina vakadua, au sega ni bau cakava e dua na ka?’ Niu raici ira na itabaqase era tautauvimate, au dau vakasamataka, ‘Cava e mate kina o noqu ta, ra qai bula tiko o ira qo?’ Ni toso na gauna, sa qai vukei au o noqu na meu talaucaka na lomaqu. Era veivuke tale ga na lewenilotu, o ira na iVakadinadina i Jiova.\nEra nanuma eso ni o na lolosi ena gauna ga e takali kina e dua, oti sa na seavu nomu rarawa. Ia a sega ni va qori na ka au sotava. Au qai lolosi niu sa itabagone.\nAu kerei kemuni na itabagone oni lolositaka tiko na nona takali na nomuni itubutubu, “moni talaucaka na lomamuni. Na totolo ga ni nomuni talaucaka na lomamuni, na kena vinaka.”\nE mosimosi dina ni sa sega ni tiko o ta me keirau marautaka vata na veika totoka e yaco ena noqu bula. Ia e veivakacegui na yalayala ena Vakatakila 21:4, e tukuni kina ni na ‘qusia tani na Kalou na wainimata kece mai na matada, sa na sega tale na mate, na lolosi, na tagiyaso, kei na mosi.’\nTALANOATAKA O DERRICK\nAu dau nanuma lesu na neirau lai siwa kei na neirau dau keba ena veiulunivanua kei noqu ta. E dau taleitaka vakalevu o koya me lako ina veiulunivanua.\nE tauvi ta voli ena loma ni dua na gauna na mateniuto, au lai sikovi koya vakadua se vakarua e valenibula niu se gone. Ia au sega ni kila ni sa tauvimate bibi sara. A mate o ta ena mateniuto niu se qai yabaki ciwa.\nEna gauna e mate kina, au tagi tu ga. Au nanuma ga ni sa na tasogo noqu icegu, au qai sega ni via veitalanoa kei na dua. E se qai bau vakadua meu rarawa vakalevu, au sega sara ga ni via cakava e dua na ka. Era kauaitaki au na itabagone ena lotu au lewena, ia e seavu totolo ga na nodra kauai. Era dau kaya na lewe ni lotu, “sa kena gauna ga me lako kina o nomu ta,” se “sa kacivi koya na Kalou,” se “sa tiko mai lomalagi.” E sega ni veivakacegui na vosa va qori, ia au sega tu ni kila na cava e kaya na iVolatabu me baleti ira na mate.\nA qai vulica na iVolatabu o na kei ira na iVakadinadina i Jiova, keirau tomani koya tale ga kei tuakaqu. Keitou vulica na kedra ituvaki na mate, kei na yalayala ni Kalou me baleta na veivakaturi. (Joni 5:28, 29) Ia na tikinivolatabu e vukei au vakalevu na Aisea 41:10, e tukuna kina na Kalou: “Mo kua ni rere niu tokoni iko. Kua ni taqaya niu nomu Kalou. Au na vakaukauataki iko, io, au na vukei iko.” Noqu kila ni dau tokoni au o Jiova e veivakacegui vakalevu ena gauna au lolosi kina, e se vakacegui au tiko ga qo.\nTALANOATAKA O JEANNIE\nNiu se qai yabaki vitu, e mate o noqu na ena kenisa. E vaka ga au tadra tu ena siga taucoko. Rau a tiko tale ga o tutu kei bubu ena gauna a mate kina e vale o na. Keitou a vakayakavi yaloka ena yakavi ya. Niu vakasamataka lesu, e sega ni bau dua vei keitou e vakaraitaka ni rarawa. Ia e tuburi au e dua na veilecayaki levu.\nEna gauna a takali kina o na kei na veiyabaki e muri, au nanuma ni dodonu meu vakaukauataki au ena vukui taciqu. Qori na vuna au kubuta lo kina noqu rarawa. Ena gauna mada ga qo, au dau kubuta lo na ituvaki rarawataki au sotava. Ia au kila ni sega ni vinaka ya.\nDua na ka na loloma era vakaraitaka na iVakadinadina i Jiova kei na nodra veitokoni. E se qai tekivu ga neitou lai lotu kei ira, ia nodra kauaitaki keitou na lewe ni lotu e vaka ga keimami sa veikilai makawa tu. E dua taucoko na yabaki nona sega tu ni vakasaqa vakayakavi o ta, nira sa dau vakarautaka mai na lewe ni lotu.\nDua na tikinivolatabu au dau taleitaka na Same 25:16, 17. E kerea e keri na daunisame vua na Kalou: “Ni vagolea vei au na matamuni qai nanumi au, niu tu taudua qai vakaloloma. Sa vakalevutaki na rarawa ni lomaqu, ni sereki au mai na noqu yaluma.” Na nomu kila ni na tu e yasamu na Kalou me tokoni iko ena gauna ni rarawa sa bau veivakacegui dina. E vakaukauataki au na iVolatabu meu kua ni soro, meu vakasamataka tale ga na veika totoka e yalataki tu kina me vaka na veivakaturi. Au nuidei niu na raici noqu na tale. Gauna keirau sota tale kina, sa na marautaki tu ena vuravura parataisi na bula uasivi.—2 Pita 3:13.\nO na via vulica eso tale na itukutuku veivakacegui ena iVolatabu me baleti ira na lolosi? E rawa ni download na brochure “Ni Mate e Dua na Wekamu Voleka.” Rai ena www.jw.org, gole ina KA E VAKARAUTAKI > IVOLA & BROCHURE.